AUKICJA NADMAŠILA SVA OČEKIVANJA: Čuvena haljina Amy Winehouse sa njenog poslednjeg održanog koncerta u Beogradu prodata po 16 puta većoj ceni od očekivane! (FOTO+VIDEO) - Magazin Balkan EU\nAUKICJA NADMAŠILA SVA OČEKIVANJA: Čuvena haljina Amy Winehouse sa njenog poslednjeg održanog koncerta u Beogradu prodata po 16 puta većoj ceni od očekivane! (FOTO+VIDEO)\nLegendarna muziča zvezda, Amy Winehouse je poslednji koncert pre iznenadne smrti održala u Beogradu, a haljina koju je obukla na svom poslednjem javnom događaju u junu 2011. godine prodata je na aukciji održanoj u subotu i nedjelju za više od 243.000 dolara, što je 16 puta više od prvobitne procene organizatora.\nAmy, koja je umrla 27. godini boreći se sa teškom zavisnošću od alkohola i droge se na svom poslednjem koncertu pojavila u pijanom stanju, nakon čega je njena turneja otkazana, a pevačica je preminula samo mesec dana kasnije.\nOna je te noći nosila mini zeleno-crnu haljinu sa motivima cveća i bambusa, rad stilistkinje Naomi Parry.\nMeđutim, iako je aukcijska kuća Julien’s Auctions očekivala da će se ovaj odevni predmet prodati po ceni od 15.000 do 20.000 dolara, on je prodat čak po 16 puta većoj ceni.\nNa prodaji se našlo čak 800 predmeta Amy Winehouse, a u pitanju je odeća, modni dodaci, muzički instrumenti, knjige, nosači zvuka.\nMeđutim, iako su organizatori očekivali da će se od ove aukcije prikupiti ukupno dva miliona dolara, cena prodatih predmeta je dostigla više od četiri miliona.\nPored Amyne odeće među predmetima su se našle i ručno pisane biležke i ostalih dodaci koji su postali deo njenog imidža.\nPosebno je zanimljiva činjenica da je crvena kožna torba u obliku srca sa potpisom modne kuće “Moschino”, koju je Amy Winehouse nosila na dodeli Brit Awards 2007. godine, kada je osvojila nagradu za najbolju solo umetnicu, prodata je za 204.800 dolara, što je čak 13 puta više od procenjene cene, dok je zlatna haljina modnog brenda Dolce&Gabbana koju je pevačica takođe obukla na jednom od nastupa, dostigla neverovatnu cenu od 150.000 dolara, što je čak 30 puta više od cene kojoj su se u aukcijskoj kući nadali.\nKombinezon “Temperley London” koji je Amy obukla na nastupu organizovanom u čast proslave 90. rođendana Nelsona Mandele prodat je za više od 121.000 dolara, tok je pre aukcijie procijenjen na 1000 dolara, što je čak 121 put više.\nŠtikle s potpisom marke “Christian Louboutin” koje je nosila u istom događaju ispod prodate su za 38.400 dolara, za 64 puta veću cenu od prvobitno očekivane.\nDva para Amynih ružičastih baletanki prodati su za 12.500 i 19.200 dolara, a metalna ulična ploča sa natpisom “Camden Square” na kojoj su fanovi posle njene smrti rukom ispisali svoje posvete, prodata je za 19.200 dolara.\nSav prihod od aukcije koju je “Julien’s Auctions” organizovao pod nazivom “Život i karijera Amy Winehouse” namenjen je udruženju koje su osnovali pevačicini roditelji u znak sećanja na njihovu prerano preminulu ćerku. Prikupljena sredstva bi trebalo da pomognu u lečenju mladih zavisnika.\nPodsećanaja radi, Amy Winehouse je preminula u julu 2011. od trovanja alkoholom nakon dugogodišnje borbe sa zavisnošću.


Jug osvojio Memorijal „Nenad Nena Manojlović“ - Ritam Grada - vesti Kragujevac\nNaslovna Sport Jug osvojio Memorijal „Nenad Nena Manojlović“\nPandemija koronavirusa smanjila je broj učesnika na ovogodišnjem takmičenju, a Dubrovčani su sasvim zasluženo trijumfovali ostvarivši sve četiri pobede. Drugo mesto pripalo je beogradskom Partizanu, treće domaćem Radničkom, dok je četvrti bio nemački LSN iz Hanovera.\nNema sumnje da će svi dečaci pamtiti ovaj turnir kako po trenucima iz bazena, tako i druženju van njega. Radnički je za svoje goste organizovao dva izleta. Na prvom su se svi timovi družili u Etno selu „Lužnice“, dok je druga vodička tura obuhvatala panoramsko razgledanje grada, upoznavanje sa bogatom istorijom i posete Botaničkoj bašti i Etno domaćinstvu „Kočin Konak“ u Sabanti.\nPrethodni članakKragujevac izbacuje ugalj iz sistema daljinskog grejanja\nSledeći članakDašić predstavio potencijale Kragujevca za Prestonicu kulture 2023.


JOKSIMOVIĆ: Pokazujemo da smo ozbiljan kandidat za članstvo i da je naša posvećenost evorpskom putu jasna! • HAPPYTV.RS\n10:48:38Hronika ZLOČIN IZ STRASTI: Pucnjava u Sarajevu, devojka ispalila metke u momka!\n10:48:28Rijaliti Parovi PREŽIVELA PAKAO: Govorili su mi da sam KONJ I ŽABA!\nJOKSIMOVIĆ: Pokazujemo da smo ozbiljan kandidat za članstvo i da je naša posvećenost evorpskom putu jasna!\nMinistarka za evropske integracije Jadranka Joksimović uručila je u Sofiji ugovore za projekte prekogranične saradnje Srbije i Bugarske i istakla da je regionalni razvoj Srbije, pored uvođenja obaveznih standarda i napretka društva, jedna od glavnih tema evropskih integracija.\nJoksimović se u Sofiji sastala sa ministarkom za regionalni razvoj i javne radove Bugarske Petjom Avramovom i uručila ugovore za Drugi poziv programa INTERREG - IPA u okviru prekogranične saradnje Srbije i Bugarske 2014-2020.\nUkupna vrednost Programa s nacionalnim sufinansiranjem iznosi 34,1 milion evra, od čega je 28,9 miliona evra iz Instrumenta EU za pretpristupnu pomoć (IPA II), a tim sredstvima će biti finansirani zajednički projekti srpskih i bugarskih partnera koji jačaju ekonomsku saradnju u pograničnom programskom području kroz održivo korišćenje prirodnih i kulturnih dobara.\nU Srbiji će se projekti, čije su prioritetne oblasti saradnje održivi turizam, mladi i zaštita životne sredine, sprovoditi u Nišu, Leskovcu, Soko Banji, Merošini, Trgovištu, Boljevcu, Negotinu, Beloj Palanci i Lebanu.\nJoksimović je rekla da su predsednik vlade Bugarske Bojko Borisov i predsednik Srbije Aleksandar Vučić u razgovoru potvrdili međusobnu opredeljenost za jačanje svih vrsta saradnje dve zemlje, a da ona i bugarska ministarka pokazuju kako Srbija i Bugarska, na korist građana, sarađuju i u korišćenju fondova EU.\nMinistarka je rekla da Srbija ima sedam prekograničnih projekata sa sedam susednih država u regionu, ali da je činjenica da je program sa Bugarskom jedan od najboljih, sa najviše realizovanih projekata.\n"Nadam se da je i današnji događaj potvrda da ćemo nastaviti uspešnu saradnju i u narednoj perspektivi, od 2021. do 2027, koju ćemo nastojati da zajednički prioritizujemo i da nađemo strateški važne projekte za naše dve zemlje i za, pre svega, manje razvijena područja" - rekla je Joksimović.\nOna je navela da su dva ministarstva u intenzivnoj komunikaciji kako bi pronašli projekte koji su strateški važni za obe države i građane, te istakla da veruje da će i projekti za koje su uručeni ugovori, a za koje se pokazalo da su najuspešniji u velikoj konkurenciji, doneti konkretnu korist za okruge u Srbiji i Bugarskoj i za građane.\nMinistarka je rekla da je Srbija veoma zainteresovana da koristi iskustva Bugarske, koja je, i pored problema u početku, naučila da koristi fondove EU i danas je zemlja koja to, kao članica, možda i najbolje čini.\n"Mi smo veoma zainteresovani da naučimo i iz grešaka i iz onoga što je dobro u međuvremenu urađeno i da se pripremimo u punoj meri za članstvo Srbije u EU, koje je naš cilj i koje, iako ne govorimo o godinama, očekujemo u perspektivi" - rekla je Joksimović i dodala da Srbija pre svega treba da bude spremna za ravnomeran regionalni razvoj kroz korišćenje EU fondova.\nOna je istakla da svi koji su dobili projekte imaju pouzdanog partnera u Ministarstvu za evropske integracije, te dodala da veruje da će ti projekti podstaći i druge da učestvuju u programu saradnje.\nJoksimović je objasnila da je u Srbiji uspostavljena mreža od 16 regionalnih razvojnih agencija, koje će u narednom periodu preuzeti ulogu i pomoći lokalnim samoupravama i zainteresovanima kako bi pripremile dobre projekte koji će biti konkurentni i koji će moći da povuku sredstva.\nIstakla je i da bi bilo dobro da se predstavnici opština iz dve države upoznaju i ostanu u kontektu, kako bi sarađivali i imali veće šanse da privuku sredstva iz evropskih fondova zahvaljujući dobrim projektima.\nJoksimović je istakla da Bugarska pokazuje da iskreno podržava evropski put Srbije, ali i da Srbija pokazuje odgovornost i ozbiljnost.\n"Pokazujemo da smo ozbiljan kandidat za članstvo i da je naša posvećenost evorpskom putu jasna, bez obzira na političke probleme koji postoje u EU i na našem putu. Regionalni razvoj i regionalna agenda Srbije su glavna tema evropskih integracija, pored uvođenja obaveznih standarda i napretka društva i na tome kao društvo moramo da radimo" - rekla je Joksimović.\nOna je istakla da veruje da će Srbija u Bugarskoj imati dobrog suseda, kao i obrnuto, te da će međuljudski i bilateralni odnosi biti unapređeni, kako bi se što više uradilo za građane i dve države.\nJoksimović je pozvala ministarku za regionalni razvoj i javne radove Bugarske Petju Avramovu u posetu Srbiji, gde bi, kako kaže, mogle zajedno da obiđu neke od dobrih projekata sa obe strane.\nMinistarka je korisnicima iz Srbije poželela uspeh u realizaciji projekta i poručila da će biti sproveden striktan monitoring u korišćenju sredstava implementaciju projekata.\n24.074 hours ago


Aerodrom Niš završio na 2.mestu u Evropi u 2017.godini – Aerodrom Konstantin Veliki Niš\nAerodrom Konstantin Veliki Niš > Novosti > Aerodrom Niš završio na 2.mestu u Evropi u 2017.godini\n6 фебруара, 2018 od: Aerodrom Konstantin Veliki\nPrema najnovijem ACI izveštaju koji je danas objavljen, naš aerodrom istorijski rekordnu 2017.godinu završio je na drugom mestu u Evropi po broju prevezenih putnika.\nAerodrom Konstantin Veliki 2017.godinu završio je sa prevezenih 331.582 putnika, što u odnosu na prethodnu godinu predstavlja rast od 167,8%. Upravo taj procenat niški aerodrom “Konstantin Veliki” svrstao je u “Grupu 4″(aerodromi do 5 miliona putnika godišnje) na drugo mesto. U ovoj grupi prvo mesto zauzeo je drugi po veličini aerodrom u Bukureštu, aerodrom Banesa.\n2018.godinu započeli smo vrlo snažno sa rastom broja putnika u odnosu na isti mesec, januar, u 2017.godini. Tokom januara sa našeg aerodroma letelo je 28.459 putnika.\nACI – Airports Council International Europe je evropska trgovinska asocijacija koja unapređuje kolektivne interese evropskih aerodroma i promoviše profesionalnu izvrsnost u upravljanju aerodroma. Članovi su preko 600 operatora aerodroma svih veličina u 58 evropskih zemalja, preko 90% komercijalnog vazdušnog saobraćaja u Evropi.


Danas u ljubljanskim "Stožicama" (17.00), ovi rivali srešće se ponovo u odloženom meču 24. kola ABA lige. Druga pobeda u četiri dana protiv slovenačkog tima praktično bi crveno-belima osigurala drugo mesto i prednost domaćeg terena u plej-ofu.\nMogla bi i da ih uputi u pravcu prvog, ukoliko Budućnost danas u istom terminu izgubi crnogorski derbi sa Mornarom u Baru. U tom slučaju imali bi pobedu više od Podgoričana i priliku da se domognu "broja 1" trijumfima nad Krkom u Novom Mestu i na gostovanju u Zadru.\nBaranima je pobeda protiv Budućnosti slamka spasa, jer bi dobili priliku za plasman u plej-of pred poslednji meč ligaškog dela sa Igokeom u Laktašima. Cedevita Olimpiji samo trijumfi u preostala tri meča garantuju mesto u doigravanju.


Kajakašima još dve medalje na EP u Beogradu\nSrpski kajakaši osvojili su dve medalje, srebrnu i bronzanu, poslednjeg dana na Evropskom prvenstvu u Beogradu. Nebojša Grujić i Marko Novaković osvojili su srebrnu medalju u disciplini K2 na 200 metara, dok je bronzana pripala Marku...\nSrpski kajakaši marko Tomićević i Milenko Zorić osvojili su zlatnu medalju na evropskom prvenstvu u Beogradu. U disciplini k2 na 1000 metara oni su u vremenu 3:04.940 ubedljivo prvi prošli kroz cilj, ostavivši iza sebe Nemce Hofa i grosa, odnosno...\nU Beogradu je održano Prvenstvo Srbije u kajaku i kanuu na 5.000 metara. Održano je pet trka u kojima je učestvovalo 83 takmičara iz 13 domaćih klubova. U konkurenciji seniora pobedio je Ervin Holpert (Nautički klub, Beograd). Srpski...\nSrpski kajakaš Marko Dragosavljević osvojio je bronzanu medalju u trci na 200 metara na Evropskom prvenstvu u kajaku i kanuu u Plovdivu. Dragosavljević je stazu prešao za 33,947 sekundi. Zlatnu medalju osvojio je Britanac Lijam Hit sa 33,380...\nDejan Pajić i Ervin Holpert, osvojili su srebrnu medalju u dvosedu na 500 metara. Dejan i Ervin su do medalje stigli za 1 minut i 27.616 sekundi. Ono što njihov uspeh čini još većim jeste činjenica da su do medalje došli samo 40 minuta posle trke u...\nSvetski kup u kajaku: Dve posade u finalu K2-1000 (VIDEO)\nSprski kajakaši, dve posade dvoseda na 1.000 metara, plasirale su se danas u finale Svetskog kupa u Segedinu. Mesto u trci u kojoj će se odlučivati o medaljama obezbedile su posade Marko Tomićević i Milenko Zorić, i Dejan Pajić i Ervin Holpert...\nOdržan Kup Srbije u kajaku i kanuu sprint\nNa Adi Ciganliji održan je Kup Srbije u kajaku i kanuu sprint za 2017. godinu. Svi prisutni na Savskom jezeru mogli su da uživaju i odličnim trkama, pogotovo u seniorskoj konkurenciji. Najneizvesnija trka viđena je u muškoj konkurenciji u kajaku...


RTS :: Počinje period najvećih migracija na svetu – Kinezi kreću na doček Nove godine\nZanimljivosti Počinje period najvećih migracija na svetu – Kinezi kreću na doček Nove godine\nsubota, 11. jan 2020, 20:54 -> 21:26\nPočinje period najvećih migracija na svetu – Kinezi kreću na doček Nove godine\nProslava Kineske nove godine počinje tek za dve nedelje, ali Kina se već suočava sa migracijama stanovništva epskih razmera. Počinje Čunjun – četrdesetodnevni period putovanja kada se Kinezi vraćaju da zajedno sa svojim porodicama proslave Novu godinu, odnosno Prolećni festival.\nKineska Nova godina nema fiksiran datum, već varira svake godine. Najčešće, ona počinje dolaskom mladog meseca krajem januara, a završava se krajem februara, pri punom Mesecu. Za Kineze to nije Nova godina već prolećni festival ili Lunarna Nova godina.\nZato period Čunjuna počinje 15 dana pre dočeka, koji ove godine pada 25. januara, i trajaće do 18. februara. Očekuje se da će ove godine biti tri milijarde putovanja tokom ovog perioda, što je blago povećanje u odnosu na prošlu godinu kada je obavljeno „samo" 2,99 milijardi putovanja.\nOd ukupnog broja, 2,43 milijarde putovanja će biti obavljeno automobilom, 440 miliona vozom (porast od osam odsto), 79 miliona avionom (povećanje od 8,4 odsto) i 45 miliona morskim putem (povećanje od 9,6 odsto).\nOve brojke su zapanjujuće, ali se Kina pripremila unapred. Iako su se već pohvalili najvećom svetskom železničkom mrežom, Kina je u 2019. godini izgradila dodatnih 8,5 hiljada kilometara pruga, od čega je 5,5 hiljada kilometara brzih železnica.\nBrza pruga Peking-Džangđakou na kojoj saobraćaju vozovi bez mašinovođe, brzinom od 350 kilometara na sat i pruga Čengdu -Guejang su svetle tačke koje će olakšati inače gust saobraćaj na putevima severnih i zapadnih kineskih provincija, napominje Si-En-En.\nOko 5.275 vozova će saobraćati dan uoči Kineske nove godine.\n„Za razliku od prošlogodišnjeg Čunjuna kada su se pojavili problemi sa nedostatkom karata za neke od najpopularnijih pravaca, sada je situacija bolja i putnici će lakše doći do karte“, navodi zamenik generalnog direktora kineske državne železnice.\nNove tehnologije će imati značajnu ulogu u smanjivanju velikih zagušenja na železničkim stanicama, autoputevima i aerodromima. Više od hiljadu železničkih stanica u zemlji imaju instalirane sisteme za elektronsku kupovinu karata i elektronsko čekiranje, što u mnogome ubrzava protok putnika.\nProšle godine otvoren je i dugoočekivani međunarodni aerodrom u Pekingu. Iz kancelarije za civilnu avijaciju Kine ističu da će aerodrom imati preko 190 miliona putnika u periodu Kineske nove godine, što je za 15 odsto više letova nego inače.\nTehnologija će pomoći i pilotima u slučaju slabe vidljivosti, kako bi se smanjile šanse za kašnjenje letova tokom nepovoljnih vremenskih prilika, a na aerodromu je uvedena i tehnologija prepoznavanja lica i automatske tehnologije za bezbednosne provere.\nAerodromi u Kini imaju svakog dana zakazano najmanje 17.000 letova, što je za 13,3 odsto više u odnosu na prošlu godinu.\nU funkciji je ukupno 790 hiljada autobusa i 19 hiljada brodova koji će prevoziti Kineze iz dijaspore svojim kućama. Izgrađeno je i dodatnih 330.000 kilometara autoputeva.\nbez ugovora Sukob "Junajted grupe" i "Telekoma" – gledaoci na gubitku


Na jugu Srbije preminulo šestoro kovid pacijenata\nJoš troje obolelih od kovida je umrlo u Kruševcu, dvoje u Vranju i jedan u Nišu\nU Nišu je sedmoro kovid pacijenata na respiratorima\nPetoro obolelih od kovida je mašinama za disanje u Kruševcu\nU Kruševcu je umrlo troje kovid pacijenata, u Vranju dvoje i jedan u Nišu u prethodnih 24 časa, saopštio je danas popodne Univerzitetsko klinički centar (UKC) Niš.\nPrema podacima UKC, u kovid objektima ove zdravstvene ustanove hospitalizovano je 142 pacijenta, od kojih je kod 108 potvrđeno prisustvo koronavirusa.\nU Nišu je sedmoro najteže obolelih od kovida priključeno na respiratore\nU kovid bolnici u Kruševcu leči se 84 pacijenta, a kod 69 je utvrđeno da su inficirani koronavirusom.\nU Kruševcu je petoro kovid pacijenata priključeno na aparate za veštačku ventilaciju.\nU dve kovid bolnice u Vranju na lečenju je 131 pacijent, a kod 117 je potvrđeno da su zaraženi virusom korona.\nU kovid bolnici Zdravstvenog centra u Leskovcu hospitalizovano je 46 pacijenata, među kojima su 26 inficirani koronavirusom.


Republika / Falsifikuju dinar više nego evro\nIZVOR: kamatica.com, Republika\nponedeljak, 28. 8. 2017.| 17:50\n"Kovačima" lažnog novca očigledno je bliskije da falsifikuju dinar od evra, pošto je prema podacima Narodne banke Srbije (NBS) u prvoj polovini godine otkriveno 2.836 falsifikovanih novčanica, od čega je 2.228 falsifikovanih novčanica domaćeg novca, dok je lažiranih novčanica stranog novca značajno manje - 606 komada.\nU NBS kažu da je među otkrivenim falsifikatima najviše apoena od 2.000, 1.000 i 500 dinara. Falš novčanica uopšte nema u apoenima od 10 i 20 dinara. Ta tri apoena zajedno čine 95,4 odsto svih falsifikovanih dinara.\nŠta se najčešće falsifikuje?\nMeđu lažnim stranim novcem, prednjači upravo evropska valuta, i to apoeni od 100 i 50 evra.\n- Ako stavimo u odnos otkrivene falsifikovane novčanice gotovog novca s gotovim novcem u opticaju, koji je poslednjeg dana juna 2017. iznosio 312,5 miliona komada novčanica ili 179,7 milijardi dinara, vidimo da je na milion komada originalnih novčanica u opticaju otkriveno 7,1 komad falsifikovanih novčanica gotovog novca, to jest na milijardu dinara u opticaju otkriveno je 17.682,2 dinara falsifikovanog novca - kažu u NBS.\nSaradnja sa Centralnom bankom EU\nŠto se tiče falsifikata stranog novca pomenutih 606 komadaje duplo manje nego u istom periodu 2016. godine, kada je otkriveno 1.216 komada tih novčanica.\n- Ukoliko građanin sumnja da je novčanica oštećena ili falsifikovana nikako ne treba da primi takvu novčanicu zato što nakon prijema i odlaska sa lica mesta teško može dokazati da je neku konkretnu novčanicu primio baš na tom mestu i baš od te osobe - navode u NBS.\nNe uzimati sumnjivu novčanicu\nPo predaji novčanice građanin će dobiti potvrdu o privremenom oduzimanju, novčanica se šalje Narodnoj banci na ekspertizu, a o rezultatu ekspertize građanin će biti obavešten od banke ili MUP u zavisnosti od toga kome je novčanicu predao.\nEvo gde su najmanje i najveće plate u Srbiji\nA nije Srbija: Evo koja zemlja ima najveću stopu nezaposlenosti mladih\n- U slučaju da se ekspertizom konstatuje falsifikat, NBS zadržava novčanicu bez naknade, objašnjavaju u centralnoj banci. Eventualnu nadoknadu štete građanin može tražiti od osobe od koje je novčanicu dobio ali za uspeh takvog zahteva potrebni su dokazi. U slučaju da se ekspertizom utvrdi da je novčanica originalna građanin će dobiti svoj novac nazad - objašnjavaju u NBS.\nSaradnja NBS i MUP\nU borbi protiv falsifikovanja novca NBS sarađuje sa MUP, pravosudnim organima, bankama i ovlašćenim menjačima. Ova saradnja sastoji se u dostavljanju izveštaja o rezultatima ekspertize novca primljenog pod sumnjom da je falsifikovan, obavljanju ekspertiza po zahtevu MUP, zatim u obučavanju zaposlenih u MUP, bankama i menjačnicama za prepoznavanje falsifikata novca, veštačenju falsifikata pred sudovima u krivičnim postupcima i objavljivanju zaštitnih elemenata dinarskih novčanica na sajtu NBS.\nPored toga, MUP, banke i ovlašćeni menjači imaju mogućnost da na sajtu NBS, u "Pregledu novčanica stranog novca", koji sadrži informacije o novčanicama koje su u opticaju i onima koje su povučene iz opticaja (sa rokovima zamene), saznaju informacije o pojavi novih tipova falsifikata kao i opisima zaštitnih elemenata na novčanicama.\nDinar Evro NBS MUP Novac Pare Falsifikovanje Falsifikat\nBLAGO POMERANJE DINARA U ODNOSU NA EVRO\nDINAR DANAS BEZ PROMENE U ODNOSU NA EVRO


EU samit: Lideri prekidaju razgovore jer nema saglasnosti oko najvažnijih funkcija - BBC News na srpskom\n"Spitzenkandidaten", L-R: Margrethe Vestager (liberal, Danish); Frans Timmermans (centre-left, Dutch); Manfred Weber (centre-right, German)\nPosle sastanka u Briselu, lideri Evropske unije podeljeni su oko pitanja ko treba da zauzme najvažnije funkcije, pa su pregovori ponovo odloženi.\nNajveća rasprava vodi se oko toga ko će biti naslednik predsednika Evropske komisije Žan-Kloda Junkera. Nadali su se da će u nedelju uveče doći do dogovora.\nDiplomate kaže da je predsedavajući samita Donald Tusk predložio da holandski političar levog centra Frans Timermans nasledi Junkera.\nTuska bi na funkciji zamenila bugarska političarka desnog centra Kristalina Georgieva.\nU nedelju popodne samit je prekinut kako bi Tusk održao bilateralne razgovore, u nadi da će iznaći rešenje. Pregovori su se nastavili tokom doručka u ponedeljak, ali su kasnije ponovo odloženi za utorak.\nPregovori su se odužili do kasno u noć, čime je testirana izdržljivost novinara\nI nemačka kancelarka Angela Merkel i predsednik Francuske Emanuel Makron rekli su da je odabir kandidata sada komplikovaniji zato što su majski izbori doneli kraj dominacije stranaka levog i desnog centra politikom EU.\n„Kada nemate samo dva partnera, nego tri ili četiri, nije lako definisati problem", rekla je Mekel reporterima, priznajući da ove nesuglasice „izgledaju loše".\n„Ali kompromis se mora naći - ukoliko potraje duže od ovoga biće istorijski beznačajno."\nIzbori u maju doneli su veliki rast snage liberala - uključujući i Makronovu koaliciju - i Zelenih, kao nacionalista. Ali nijedna od ovih grupa nema većinu.\n„Moramo da učimo iz ove prepreke - mi projektujemo sliku Evrope koja nije ozbiljna, potrebna nam je bolja priprema za ove sastanke". Požalio se i da „nedostaje osećaj dužnosti da se Evropa brani kao celina", rekao je Makron novinarima.\nMerkel i Makron bez dogovora o najvažnijim evropskim funkcijama\nKakav kompromis je predložen?\nSamit u nedelju je retka pojava - sazvan jer lideri EU 20. juna nisu uspeli da se dogovore o kandidatima za mesto predsednika Komisije i drugih važnih funkcija - predsednika Evropskog saveta (ko bi zamenio Tuska), visokog predstavnika za spoljnu politiku (Federika Mogerini), predsednika Evropskog parlamenta i predsednika Evropske centralne banke.\nGeorgieva je predložena za naslednicu Tuska. Ona je ekonomista, bivša potpredsednica Evropske komisije, a od 2017. godine obavlja funkciju izvršen direktorke Svetske banke.\nNaslednik Junkera na čelu Komisije biće odgovoran za predlaganje novih zakona EU, sprovođenje ovih pravila i vođenje trgovinskih sporazuma.\nAli predlog da Timermans, trenutno Junkerov zamenik, postane predsednik Evropske komisije naišao je na otpor država istočne Evrope i lidera desnog centra iz najveće političke grupacije u EU, Evropske narodne partije (EPP).\nPrema predloženom kompromisu, kandidat EPP-a za predsednika Komisije, Nemac Manfred Veber bi umesto toga postao predsednika Evropskog parlamenta. Petogodišnji mandat bi mogao da podeli sa liberalnim lidero Gajem Verhofštadom.\nPrema ovom dogovoru, spoljnu politiku EU vodio bi liberal, ili Dankinja Margaret Vestager ili premijer Belgije Čarls Mihel.\nNa svim najvišim EU funkcijama će doći do promena, posle izbora u maju.\nSati cenkanja - može li ovo da potraje?\nAdam Fleming, BBC dopisnik iz Brisela piše:\nPrva stvar koju lideru EU (i novinari) treba da urade je da se naspavaju posle više od 17 sati rasprave, cenkanja, pogađanja, svađanja i bezuspešnog traženja kompromisa.\nSledeća stvar je da se saglase oko „paketa" kandidata za najviše funkcije pre nego što Evropski parlament izabere predsednika u sredu, čime bi umanjili manevarski prostor liderima država članica, tako što će dotirati jednu od nagrada.\nNaravno, ova mrtva tačka će se u jednom trenutku prevazići - na kraju će se saglasiti oko kandidata za posao predsednika Komisije, a izbor verovatno neće ni biti iznenađenje. Iskusniji bi rekli „na Zapadu ništa novo".\nAli mnogo ljudi sada postavlja pitanje da li je ovaj način donošenja odluka održiv, u podeljenoj EU u kojoj nijedna osoba, partija, institucija ili ideologija nema moć da donosi odluke.\nČemu ova politička svađa?\nKada se odlučuje o kandidatima u obzir moraju da se uzmu rezultati izbora i ostvari prihvatljivu ravnotežu većih i manjih država, polova i u smislu geografije.\nEvropski parlament želi da se lideri drže procedure „Špicenkandidata" (glavnog kandidata) iz 2014. godine - prema kojoj najviše pozicije dobijaju oni koje predlože partije koje su bile najuspešnije na izborima.\nIpak, predsednik Makron je među onima koji se protive Manfredu Veberu, kao predlogu EPP-a, i procesu „Špicenkandidata".\nSa druge strane, političari iz Poljske, Mađarske i Rumunije nisu zadovoljni načinom na koji je Timermans, „briselski veteran", sprovodio politiku vladavini prava EU.\nPortparol mađarske vlade Zoltan Kovač je tvitovao da je imenovanje Timermansa na najvišu EU funkciju bilo „potpuno neprihvatljivo".\nImenovanja na EU pozicije - posebno na mesto šefa Komisije - zaoštrilo je ne samo nacionalne rivalitete već i one između Evropskog saveta i Evropskog parlamenta, koje je jedino telo u Evropskoj uniji čiji se članovi biraju direktno.\nMakron ističe da je potrebno predložiti dvojicu muškaraca i dve žene za četiri najvažnije funkcije. Peta funkcija - predsednik parlamenta - je uglavnom u rukama evropskih poslanika.\nI Donald Task i Federika Mogerini će otići sa EU pozicija u decembru\nKako se odlučuje ko se imenuje na koju funkciju i šta je njihov posao?\nPrema sporazumima EU, premijeri država članica - Evropski savet - predlažu predsednika Komisije, a zatim glasaju poslanici u Evropskom parlamentu.\nIzbor se postiže kvalifikovanom većinom - i to:\nako 72 odsto država članica glasa za (21 od ukupno 28)\nako te države predstavljaju najmanje 65 odsto ukupne populacije EU\nPritisak je sve veći - predviđeno je da poslanici EP o kandidatu lidera glasaju tokom sednice koja će se održati od 15. do 18. jula - mandat novog rukovodstva treba da počne 1. novembra.\nPredsednik Evropskog saveta bira se kvalifikovanom većinom lidera EU, i trebalo bi da stupi na dužnost 1. decembra. Ona ili on će rukovoditi sastancima i samitima EU i upravljati opštom strategijom Unije, dok se Komisija bavi detaljima.\nVisoki predstavnik za spoljnu politiku rukovodi Službom EU za spoljne poslove, i bave se pitanjima kao što su nuklearni program Irana, Kosovo i intervencije Evropske unije u Africi.\nFavorit za poziciju predsednika Evropske centralne banke je Jens Vejdman, predsednik nemačke Bundesbanke. ECB je morala da umiri tržišta posle krize evrozone i upravlja velikim dugovima i problemima Grčke. Banka ima ogroman uticaj, imajući u vidu stalne brige oko evra.\nPredsednik evropskog parlamenta vodi debate poslanika i kontroliše glasanje za većinu EU zakona.


Protesti protiv MMF u Istambulu – Crvena akcija / Crvena inicijativa\nProtesti protiv MMF u Istambulu\nTokom trajanja redovnog godišnjeg sastanka Svetske banke i Međunarodnog monetarnog fonda, koji je održan u Istambulu 6. i 7. oktobra, organizovan je veći broj demonstracija i protesta protiv privatizacije i nezaposlenosti koje su proizvod „mera stabilizacije“ po diktatu tih finansijskih institucija.\nRevolucionarno orijentisani sindikati, kao i studentske, antikapitalističke, antiimperijalističke i komunističke organizacije i grupe započeli su sa protestima 28. septembra, organizujući javna okupljanja, konferencije i debate. Demonstriralo se u raznim delovima Istambula, a najviše na Trgu Taksim, gde je protest kulminirao u danima održavanja sastanka, i gde je došlo do žestokih sukoba sa policijom. I pored obimnih represivnih mera, na čijem sprovođenju su bile angažovane antiterorističke jedinice istambulske policije i nacionalna obaveštajna služba, revolucionarne grupe su uspele da održe protest.\nNi upotreba policijskih sredstava za nasilno razbijanje demonstracija, vodenih topova i suzavca, nije sprečila aktiviste iz redova istambulskog radništva i omladine da upute jasnu poruku kako narod neće bez otpora trpeti ugrožavanje svoje egzistencije, te da će se nastojanja moćnika za spasavanjem posustalog kapitalističkog sistema svuda suočavati sa javnim prezirom i protestima.\nŠtrajkovi i protesti mimo žutih sindikata\nZnačaj oslobođenja Beograda 65 godina kasnije


Potpisani ugovori potvrda odličnih odnosa Srbije i Kine\nBeta 5. novembra 2016. 13:40\nMinistarka gradjevinarstva, saobraćaja i infrastrukture Srbije Zorana Mihajlović izjavila je danas u Rigi da je obezbedjeno finansiranje deonice auto-puta Surčin-Obrenovac, koja će početi da se gradi u martu 2017. godine.\nZorana Mihajlović je ocenila i da je potpisivanje komercijalnih i ugovora o finansiranju za više projekata u vrednosti od 734 miliona evra, potvrda odličnih odnosa Srbije i Kine.\n„To je najveći broj ugovora koji se potpisuje i najveći iznos koji mi potpisujemo u infrastrukturnim projektima“, rekla je Mihajlović novinarima u Rigi, gde se održava Peti samit šefova vlada Kine i 16 zemalja Srednje i Istočne Evrope.\nKako je saopštila informativna služba Ministarstva gradjevinarstva, Mihajlović je podsetila da Srbija u Rigi potpisuje i komercijalne ugovore za prvu deonicu projekta modernizacije pruge Beograd-Budimpešta, odnosno za deonicu Beograd-Stara Pazova, i komercijalni ugovor za Obilaznicu oko Beograda.\n„To je projekat koji Srbija čeka sigurno 30 godina i očekujem sredinom naredne godine da počnemo sa radovima“, rekla je Mihajlović.\nOna je istakla da su ugovori o finansiranju rezultat ne samo dobrih i prijateljskih odnosa Srbije s Kinom, nego pre svega odnosa premijera Aleksandra Vučića s predsednikom i premijerom Kine.\n„Setite se samo koliko je bilo uzajamnih poseta izmedju dve države“, podsetila je Mihajlović.\nDodala je da se s premijerom Kine u Rigi razgovaralo i o RTB Bor, a iznela je i da je premijer Kine izrazio zabrinutost za bezbednost predsednika Vlade Srbije.


Bakić: Bojkotu izbora neće smetati ako Šabac i Paraćin učestvuju na lokalnim - RTV Šabac\n19. februar 13:39\nNišta bojkotu izbora širom Srbije neće smetati to što će Šabac i Paraćin izaći na svoje lokalne izbore, ocenio je u autorskom tekstu za beogradski list Danas arhitekta Dragoljub Bakić.\n"Šabac svoju osvojenu slobodu mora da sačuva, i za to se ne pita (gradonačelnik Nebojša) Zelenović. Pitaju se građani Šapca i u njihovu rešenost sam se nedavno sam uverio", navodi on u tekstu.\nBakić smatra da treba bojkotovati izbore za Skupštinu Srbije, dok da građani "u lokalnim sredinama imaju apsolutno pravo da stvari uzmu u svoje ruke i da pokušaju u svojim sredinama da izbore svoj građanski suverenitet".\n"Gde god postoji mala nada da se to dogodi, teba pokušati", naveo je on i dodao da su prošle godine gradjani širom Srbije učestvovali u protestima, da su oslobodjeni straha i da "udruženi u gradske frontove možda mogu da donesu promenu svojih života na bolje".\nOn smatra i da sve što Šabac ima s gledišta urbanog i kvalitetnog života, Beograd nema. Građani Šapca "dišu filtriran i nezagađen vazduh, piju čistu vodu, selektiraju i recikliraju otpad, prečišćavaju fekalne vode, duž Save prave park od 300 hektara", nabrojao je Bakić, nagrađivani arhitekta s decenijama međunarodnog iskustva.\nU Šapcu "svi roditelji znaju da mogu da upišu decu u vrtiće, svaki građanin može da dobije besplatan priključak na toplovodnu mrežu, za kulturu izdvajaju sedam odsto budžeta...i za sve to Šabac nije dobio nikakvu pomoć od Republike Srbije", naveo je Bakić.


Srpska lista podržaće vladu Mustafe i Haradinaja - NOVA portal\nSrpska lista podržaće vladu Mustafe i Haradinaja\nPolitika Autor:Tanjug29. apr. 202016:46\nKandidat DSK za mandatara Avdulah Hoti izjavio je danas da je ta stranka postigla sporazum o zajedničoj vladi sa manjinskim zajednicama, uključujući I Srpsku listu, prenela je prištinska Koha.\nHoti, koji će tokom dana o mogućoj koaliciji razgovarati sa još nekim strankama, izjavio je da sve dok postoji mogućnost da se u parlamentu obezbedi većina za novu vladu, raspisivanje izbora nije potrebno.\nNakon potpisivanja Haradinaj je rekao je da će Alijansa biti odgovorna za spoljnu politiku i potvrdio da će prvi potpredsednik vlade biti Besnik Tahiri, dok će ministar spoljnih poslova biti Meljiza Haradinaj, prenosi Kljan Kosova.\nPrema njegovim rečima, Alijansa će u Hotijevoj vladi biti odgovorna za spoljnu politiku, pravdu, privredu i obrazovanje, ministar pravde će biti Seljim Seljimi, dok će ministar za ekonomski razvoj biti Bljerim Kući i ministar, a prosvete Rame Ljika.\nIsa MustafaSrpska listaVlada Kosova


20.07.2021 u 12:19\nRusija testirala raketni sistem S-500\nMOSKVA – Rusko ministarstvo odbrane saopštilo je danas daje najnoviji protivavionski raketni sistem S-500 uspešno obavio probno gađanje brze balističke mete na poligonu u Astrahanskoj oblasti. „S-500 je na poligonu Kapustin Jar obavio testiranje gađanja brze balističke mete. Prema podacima uređaja za objektivnu kontrolu, meta je pogođena”, navodi se u saopštenju Ministarstva, preneo je Tanjug. Nakon završetka kompletnog ciklusa testiranja, planovi za opremanje predviđaju isporuku prvog sistema S-500 udruženju PVO-PRO u Podmoskovlju, dodaje se. Ministarstvo odbrane Rusije juče je takođe saopštilo da je ruska fregata „Admiral Gorškov” uspešno pogodila cilj hipersoničnom raketom „Cirkon”.\n16.07.2021 u 17:20\nPriština novac za ekonomski oporavak ulaže u naoružanje\nU senci dijaloga Beograda i Prištine koji će biti nastavljen u ponedeljak sastankom predsednika Aleksandra Vučića i premijera privremenih prištinskih institucija Albina Kurtija u Briselu, Amerika, Nemačka i Turska pojačavaju naoružavanje kosovskih bezbednosnih snaga (KBS). U zavisnosti od sume novca kosovskih Albanaca, osim izdašnih donacija, kupuje se rashodovano američko oružje staro i više od deset godina, a u zavisnosti od dubine džepa Priština nabavlja i moderno naoružanje. Ipak, to je daleko od vojne moći ostatka Srbije, ali može da predstavlja pretnju, pre svega za Srbe u enklavama u Metohiji. Novac za kupovinu naoružanja dobrim delom se koristi iz kosovskog budžeta koji se u više od 90 odsto prihoda puni dolarima i evrima koji pristižu iz Amerike i EU. Vlada privremenih\n15.07.2021 u 11:43\n„Nalazimo se u složenoj situaciji, Vojska Srbije je garant mira“\nPredsednik Srbije i vrhovni komandant VS Aleksandar Vučić sastao se danas u Generalštabu Vojske Srbije sa potpredsednikom vlade i ministrom odbrane Nebojšom Stefanovićem, načelnikom Generalštaba generalom Milanom Mojsilovićem i predstavnicima vojnog vrha, saopštilo je Ministarstvo odbrane. Nakon sastanka, predsednik Vučić je istakao da su sagledane i analizirane sposobnosti Vojske Srbije i šta je to što je neophodno kako bi se unapredili borbena gotovost i operativne sposobnosti vojske. – Mnogo stvari još moramo da uradimo, imajući u vidu činjenicu da se u okruženju svi dramatično naoružavaju. Naša je obaveza da uvek i u svakom trenutku imamo dovoljnu snagu, dovoljnu silu da našu zemlju zaštitimo i sačuvamo i to će Vojska Srbije biti u stanju u svakom trenutku da učini. Mnogo toga još\n26.06.2021 u 08:41\nAmeričke rakete stižu do Urala\nAmerikanci nemaju vremena da sačekaju završetak izgradnje baze u Poljskoj, nego su već počeli da instaliraju svoj raketni sistem „idžis ašor”, koji se može koristiti za lansiranje ne samo odbrambenih raketa, nego i krstarećih koje imaju domet do Urala. Mada je bilo planirano da se američki raketni sistem instalira do oktobra 2022. godine, Američka agencija za protivraketnu odbranu je ubrzala ovaj proces iako građevinski radovi u bazi nisu završeni, nazvavši akciju „demonstracijom odlučnosti” koja bi zaštitila Evropu. Rusija je duboko zabrinuta zbog ovog poteza, iako američke pripreme za formiranje protivraketne odbrambene (PRO) baze traju već godinama. Pogotovo što ne veruje saopštenjima Pentagona da se sistem raspoređuje zbog navodne pretnje koja dolazi iz Severne Koreje i\n17.06.2021 u 13:34\nErdogan: Turska neće promeniti stav o ruskom S-400 uprkos sankcijama\nANKARA – Predsednik Turske Redžep Tajip Erdogan izjavio je da je američkom predsedniku Džozefu Bajdenu tokom njihovog prvog sastanka rekao da njegova zemlja neće promeniti stav o ruskom raketnom odbrambenom sistemu S-400 zbog koga je Vašington uveo sankcije Ankari, javili su danas turski državni mediji, prenosi Tanjug. Bajden i Erdogan su izneli optimistički stav nakon razgovora licem u lice održanom u ponedeljak, iako NATO saveznici nisu napravili veći pomak u rešavanju sporova, uključujući S-400, Siriju i druga pitanja, preneo je Rojters. Obraćajući se novinarima na letu iz Azerbejdžana, Erdogan je rekao i da bi Turska mogla da preuzme mnogo više odgovornosti u Avganistanu nakon planiranog povlačenja SAD i NATO kasnije ove godine, navela je Anadolija.\n11.06.2021 u 12:18\nVAŠINGTON – Sjedinjene Američke Države su prve u svetu po broju ličnog vatrenog naoružanja, sa čak 120,5 komada oružja na stotinu stanovnika, navodi se u izveštaju nezavisne organizacije „World population review” sa sedištem u SAD za 2021. godinu. U rukama civila u SAD je gotovo 394 miliona komada oružja legalno prijavljenog, što znači da je više oružja nego ljudi, jer prema podacima VPR-a, populacija SAD broji oko 333 miliona stanovnika, prenosi Tanjug. Na sajtu organizacije se navodi da mnogi građani u SAD nemaju oružje, dok, s druge strane, mnogi poseduju više komada. Prema podacima te organizacije, od evropskih zemalja najviše prijavljenog oružja po stanovniku imaju Srbija i Crna Gora, koje su na listi VPR-a podelile peto i šesto mesto, sa 39,1 komada ličnog naoružanja na 100\n04.06.2021 u 17:54\nUhapšen zbog nedozvoljene trgovine oružjem\nKRAGUJEVAC – Pripadnici Ministarstva unutrašnjih poslova u Topoli uhapsili su D. R. (1983) iz okoline Topole zbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija. Prilikom pretresa porodične kuće i drugih prostorija koje koristi osumnjičeni, policija je pronašla i oduzela automatsku pušku, pištolj, kao i 842 komada municije različitog kalibra, saopšteno je iz Poliijske uprave Kragujevac, javlja Tanjug. Osumnjičenom određeno je zadržavanje do 48 sati i on će, uz krivičnu prijavu, biti priveden Osnovnom javnom tužilaštvu u Aranđelovcu.\n04.06.2021 u 13:48\n„Politika” na licu mesta: kobna jedanaesta godina za čačansku „Slobodu”\nČAČAK – Iznad pogona fabrike „Sloboda”, pod poslednjim brežuljcima Jelice prema Zapadnoj Moravi i Čačku, kad se razdanilo, vili su se oblaci crnog dima, tužni svedoci još jedne nesreće u letopisu najveće fabrike municije u ovom delu Balkana. Tek što se ukoračilo u petak, u 1.20 sati, kroz svežu noć odjeknule su prve eksplozije, toliko jake da je svakome ko živi u ovom kraju bilo jasno da se nešto dogodilo u vojnoj kompaniji, a kilometrima unaokolo nije bilo nikog čiji san nije prekinut. Sreća u nesreći: niko nije poginuo, niti je bilo ko povređen. Šta je iza ponoći podiglo čitav ovaj deo Srbije na noge? Fabrika je posle nesreće izdala saopštenje, koje je preneo Tanjug, i tu piše: „U kompaniji ’Sloboda’ u Čačku došlo je do požara u izdvojenom delu fabrike koji je predviđen za\n04.06.2021 u 12:50\nU „Slobodi” eksplodirao magacin sa upaljačima i komponentama\nČAČAK - Ministar odbrane Nebojša Stefanović obišao je danas fabriku namenske industrije „Sloboda” u Čačku, gde se prošle noći dogodila serija eksplozija, i najavio da će u gašenju požara učestvovati i vojni helikopter, kao i da je prioritet da fabrika u ponedeljak nastavi da redovno radi. Stefanović je oko 9 sati stigao u fabriku „Sloboda” i razgovarao sa rukovodstvom kompanije o eksploziji i požaru koji su se, kako kaže, dogodili u magacinu u kome su se nalazili upaljači i određene komponente. „Nije bilo artiljerijske municije kao što su objavili pojedini mediji, što ne znači da je opasnost u potpunosti otklonjena. Kada prođe vreme predviđeno pravilnicima i kada bude potpuno bezbedno da se priđe, istraga će pokazati šta su uzroci požara i eksplozije”, rekao je Stefanović novinarima\n28.07.2021 u 12:20\nPelješki most u prometu od juna iduće godine\n28.07.2021 u 11:53\nDve žrtve eksplozije u fabrici hemikalija u Leverkuzenu, dalja potraga za nestalima\n28.07.2021 u 11:46\nNestašica čipova reže proizvodnju Dajmlera\n28.07.2021 u 11:33\nRaste tražnja za stanovima u Srbiji, a rastu i cene\n28.07.2021 u 11:19\nFudbaleri Partizana otputovali na revanš u Slovačku\n28.07.2021 u 11:16


Radio televizija Rožaje - Predsjednik Đukanović: Izbori potvrdili napredak u razvoju demokratije\nUtorak, 15 Septembar 2020 09:00\nPredsjednik Đukanović: Izbori potvrdili napredak u razvoju demokratije\nMeđunarodni dan demokratije, koji je 2007. godine proglasila Generalna skupština Ujedinjenih nacija na inicijativu Interparlamentarne unije, obilježava se danas.\nOdluku o proglašenju 15. septembra za Međunarodni dan demokratije, Generalna skupština UN je donijela 2007. godine pozivajući sve članice, vladine i nevladine organizacije da ubuduće taj dan obilježavaju kao dan borbe za ostvarenje demokratskih ideala.\nRezolucijom o proglašenju Međunarodnog dana demokratije potvrđen je stav da je "demokratija univerzalna vrijednost, zasnovana na slobodnoj volji naroda da odredi svoj politički, ekonomski, kulturni i društveni sistem i u potpunosti učestvuju u svim aspektima života".\nTakođe, "demokratija ima zajednička obilježja u svim djelovima svijeta, ali ni jedna zemlja ili region ne polaže isključivo pravo na nju", navedno je u rezoluciji UN.\nPovodom Međunarodnog dana demokratije, oglasio se i predsjednik Crne Gore Milo Đukanović koji je kazao da su nedavni parlamentarni i lokalni izbori potvrdili napredak u demokratskom razvoju crnogorskog društva, i da su pokazali da Crna Gora razumije proces demokratije.\nPredsjednik Đukanović je na svom Twitter nalogu ocijenio da je naša obaveza da nastavimo da unapređujemo demokratiju, slobodu, jednakost, ljudska prava i vladavinu prava.\n"Da ohrabrujemo demokratsku participaciju, budemo transparentni i odgovorni. Nedavni izbori su potvrdili napredak u demokratskom razvoju crnogorsko društva. Pokazali su da Crna Gora razumije proces demokratije. I potvrdili važnost snaženja demokratskih institucija, uključujući i kapaciteta koji će jačati otpornost u odnosu na sve brojnije forme manipulacija i dezinformacija", kazao je Đukanović.\nSamo uz, kako je rekao, puno učešće, odgovornost i saradnju "možemo jačati povjerenje i napredovati ka cilju da najviše vrijednosti demokratije budu stvarnost svakog pojedinca".\npogledano 155 puta\tZadnji put promjenjen Utorak, 15 Septembar 2020 09:11


Jeftini letovi iz Srbije do Esvatinija - Avio karte Srbija Esvatini - eSky.rs\nAvio karte iz Srbije do Esvatinija\nPretražite letove iz Srbije do Esvatinija\nProverite najbolje prilike za letove iz Srbije do Esvatinija\n✔ Postoje li posebne ponude za letove iz Srbije do Esvatinija na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Esvatinija?\n✔ Ako rezervišem let iz Srbije do Esvatinija, mogu li da rezervišem ujedno i smeštaj?\n✔ Koje avio-kompanije nude letove iz Srbije do Esvatinija?\nBudite sigurni, da na eSky.rs ponuda letova iz Srbije do Esvatinija uključuje ne samo niskotarifne avio-kompanije, već i one koje su specijalizovane za visoki standard.


"GLOBALNA ZAMKA LIKVIDNOSTI" Glavni strateg Dojče banke: "Slobodna tržišta više ne postoje"\nMeđunarodni tender za konsultanta na poslu osnivanja nove nacionalne aviokompanije "ToMontenegro" biće raspisan ove nedelje, najavio je crnogorski ministar finansija i socijalnog staranja Milojko Spajić. On je rekao da su netačni navodi u pojedinim medijima u vezi sa izborom konsultanta, pišu podgoričke Vijesti.\nMomirović: "Autoput i Radan klaster za BRŽI RAZVOJ juga"\nTuristički klaster radanskog područja "Radan klaster" je strateški važan projekat koji može da podigne, pre svega, malu privredu na tom području, izjavio je danas ministar građevinarstva, saobraćaja i infrastrukture Tomislav Momirović.\nAko bih morao sada da definišem ključni negativni uticaj Kovida-19 kod nas, onda je to svakako prekinut kontinuitet rasta bruto domaćeg proizvoda. Tek u poslednje dve godine ostvarili smo značajniji rast privrede od četiri procenta i postigli kakav-takav kontinuitet, pa je velika šteta prekid tog pozitivnog niza koji u dugom roku obezbeđuje rast životnog standarda stanovništva.


Članci poređani po datumu: petak, 18 mart 2016\nLuka Brčko: Pretovareno više od 36.000 tona robe\nU "Luci Brčko" od početka godine do danas pretovareno je više od 36.000 tona razne robe, najviše uglja za lukavačku "Šišidžam sodu" i željeza iz zeničke Željezare, rekao je Srni direktor "Luke" Pero Gudeljević.\nHodžić: U Zvornik idemo po tri boda\nNakon što su u prošlom kolu Premijer lige BiH fudbaleri Radnika iz Bijeljine remizirali na svom terenu sa Olimpicom 0:0, okreću se narednom meču koji ih očekuje već sutra kada na noge idu Drini iz Zvornika.\nNeuspjela prodaja imovine „Bobar Autosemberije“\nBobar banka u likvidaciji nije uspjela da naplati dio potraživanja od preduzeća „Bobar Autosemberija“, jer prodaja benzinske pumpe u Ljubogošti kod Pala, koja je u vlasništvu „Bobar Autosemberije“, nije uspjela.\nNema zainteresovanih za kupovinu „Ledera“\nNa prvoj aukciji za prodaju pokretne imovine bijeljinske Mesne industrije „Leder“ nije bilo zainteresovanih kupaca, saznaje poslovni portal CAPITAL.ba u Osnovnom sudu u Bijeljini.\nVečeras na programu: Film "Američki psiho 2"\nPetak, 18. Mart u 22:10\nNajznačajniji projekti hitne odbrane od poplave /VIDEO/\nJavna ustanova Vode Srpske, proteklu 2015. godinu obilježila je značajnim projektima koji su prevashodno bili usmjereni na zaštitu vodotokova od izlivanja rijeka i na rekonstrukciju opreme sa kojom rade.\nSat za planetu Zemlju: Uži centar grada sutra gasi rasvjetu\nU Bijeljini će sutra, u okviru akcije "Sat za planetu Zemlju", biti ugašena rasvjeta na četiri lokacije u gradu.\nSNSD: Nema političke trgovine, cilj je pobjeda /VIDEO/\nSNSD je ozbiljna politička partija i ne učestvuje u trgovini na političkoj „pijaci“, koja je prisutna posljednjih dana u Bijeljini, rekao je predsjednik Gradskog odbora ove stranke Nedeljko Ćorić na konferenciji za novinare.\nMališani od sada ljetuju u Bečićima /VIDEO/\nProjekat „Socijalizacija djece RS“ Javni fond za dječiju zaštitu RS realizuje u kontinuitetu već 15 godina.\nSpriječeno štampanje 50 miliona lažnih evra\nBugarska policija spriječila je štampanje lažnih novčanica u iznosu od 50 miliona evra i uhapsila pet osoba, saopšteno je danas iz Ministarstva unutrašnjih poslova /MUP/ Bugarske.


Izvor: Radio Televizija Vojvodine, 21.Avg.2019, 15:16\nU okviru programa "Uspostavljanje održivih rešenja za stanovanje Roma u Staroj Pazovi", u novoizgrađenom Fruškogorskom naselju u toj opštini, danas su dodeljeni ključevi novih stanova za 30 romskih porodica, u ukupnoj vrednosti od milion i 33.000 evra.\nIzgradnja tog projekta finansirana je iz IPA programa 2013 Evropske unije i to 70 odsto, a u kofinansiranju izgradnje naselja sa uređenjem učestvovale su >> Pročitaj celu vest na sajtu Radio Televizija Vojvodine << opština Stara Pazova i Ministarstvo građevinarstva, saobraćaja i infrastrukture sa po 15 odsto.\n"Na ovaj način, Ministarstvo građevinarstva, saobraćaja i infrastrukture pokušava da obezbedi ono što je najbitnije za romsku populaciju, a to je pre svega da imaju adekvatne uslove za život i adekvatnu komunalnu infrastrukturu", kazao je Lakićević.\n"Ovo nije jedini projekat koji Ministarstvo radi zajedno sa Delegacijom EU u okviru grant šeme", kazao je Lakićević i dodao da je u još 11 gradova urađeno ili se završavaju objekti za stanovanje za romsku populaciju.\n"Posebno me raduje činjenica što će u ovim stanovima dom naći veliki broj romskih mališana koji će u svom novom domu moći da uče, da se igraju, provode vreme sa svojom porodicom...", rekao je Nakić.\n"Imamo veliki broj romskih naselja u zemlji koji su u veoma lošim uslovima, nemaju adekvatnu komunalnu infrastrukturu i svakako najave koje smo danas čuli obećavaju da će se problemi Roma kada je reč o stanovanju rešavati", naveo je Nakić.\n"Ove zgrade su simbol jedne odgovorne politike koju država Srbija na čelu sa predsednikom Aleksandrom Vučićem sprovodi kada je reč o najugroženijim grupama, a svakako da Romi spadaju u jednu takvu grupu", podvukao je Nakić.\nPredsednik opštine Stara Pazova Đorđe Radinović istakao je da je ovaj projekat izuzetno bitan za građane romske nacionalnosti te opštine jer su danas, kako kaže, stanove dobili upravo oni ljudi koji nisu imali "krov nad glavom".\n"Zaista smo presrećni i zadovoljni što će se danas useliti u ovako uređene stanove. Stara Pazova se trudi da se generalno Romi uključe u svakodnevni život kao i ostali građani", kazao je Radinović.\n"Naravno da je svakom čoveku najvažniji krov nad glavom, a ovih 30 porodica danas to rešava", istakao je Radinović i dodao da je porodice koje su danas dobile stanove izabrala Komisija zajedno sa Kancelarijom za inkliuzijom Roma u Staroj Pazovi, a da se gledalo koje su to porodice koje su najugroženije.


Datum kreiranja: utorak, 25 septembar 2018\nKada nadležni organ donese odluku, ona bi trebalo da sadrži obrazloženje. Transparentnost Srbija interesovala se kako je i zbog čega Više javno tužilaštvo (VJT) u Beogradu postupalo po krivičnoj prijavi podnetoj u slučaju koji je postao aktuelan prvih dana septembra, kada su se mediji raspisali o astronomskim cenama udžbenika za osnovne i srednje škole. A koren priče je u slučaju o kome je pisao Birn – o pritiscima izdavača da se iz novog zakona izbace odredbe koje su ograničavale cene udžbenika, a koje nisu zaživele ni do tada, iako su postojale u starom zakonu, jer je vlada tri godine odlagala donošenje podzakonskog akta.\nU tekstu koji je objavio Birn, ondašnji ministar prosvete Srđan Verbić izneo je ozbiljne optužbe na račun premijera, šefa njegovog kabineta i ministra trgovine. Verbić je u februaru 2016. pismeno obavestio Agenciju za borbu protiv korupcije da je tokom izrade Zakona bio „izložen pritiscima, pretnjama i pokušajima zastrašivanja od strane određenih izdavačkih kuća, kao i drugih lica koja su bila povezana sa tim izdavačima“. Agencija je, navodi Birn, Verbićevu prijavu prosledila Višem javnom tužilaštvu, koje je u julu 2016. utvrdilo da u ovom slučaju izdavačke kuće nisu počinile krivično delo i donelo odluku da nema razloga za pokretanje krivičnog postupka.\nVJT je na zahtev kojim se traži kopija odluke kojom je zaključeno da nije počinjeno krivično delo odgovorilo da je donelo odluku kojom je zaključeno da nije počinjeno krivično delo. Forma je, bar u smislu poštovanja Zakona o slobodnom pristupu informacijama, ispunjena. Toliko da TS mora da podnese žalbu i da se nada da će nakon višemesečnog postupka dobiti navedenu odluku i krivičnu prijavu. A da li je poštovan Zakonik o krivičnom postupku, ko je saslušan u predistražnom postupku, od koga su uzete izjave, kakvi su dokazi prikupljeni u tom ekspeditivnom i efikasnom postupku, saznaćemo kad VJT dostavi odluku sa obrazloženjem. Ako VJT bude ignorisala rešenje Poverenika po žalbi TS, tu je Vlada koja će osigurati sprovođenje rešenja.\nDelovi ovog teksta objavljeni su u tekstu "Pustite nadležne organe da rade svoj posao" na portalu" Peščanik


Modni spektal na šetalištu - Zabava - Zabava | Ilustrovana politika\nInternacionalni festival mode i dizajna Serbia Fashion Week biće održan od 24. do 29. aprila u Novom Sadu.\nOva manifestacija već duže predstavlja najveći modni festival na našim prostorima, beležeći najekspanzivniji rast posetilaca i učesnika u Evropi. Aprilsko izdanje nacionalne nedelje mode predstaviće ovoga puta dizajnere iz čak 20 različitih država sveta, ali i brojne dodatne programe koji doprinose edukaciji posetilaca o modi kao umetnosti. Uz glavni, revijalni program, koji će biti održan u Kongresnom centru „Master“ Novosadskog sajma, Serbia Fashion Week će organizovati niz konferencija, prezentacija i seminara, a sledi i takmičenje mladih talenata, kao i specijalni ”Show Room”.\nOvaj modni hepening će prirediti otvaranje kakvo do sada nismo imali prilike da vidimo u Srbiji! Glavnim šetalištem novosadske Zmaj Jovine ulice prodefilovaće više od 250 manekena obučenih u modele 30 evropskih dizajnera. Sam početak će uveličati nastup Simfonijskog orkestra ”NS2021”, kao i nastup Dragoljuba Đuričića sa bubnjarima. Otvaranje koje će biti upriličeno za sve Novosađane i brojne inostrane posetioce, ulepšaće svojim modelima neka od najznačajnijih svetskih modnih imena kao što su Agatha Ruiz de la Prada iz Španije, Eymeric Francois iz Francuske, Arrey Kono iz Nemačke, Romero Bryan, dizajner koji oblači Bijonse, Kejt Mos i druge, kao i brojni dizajneri iz Srbije i regiona.\nPosle otvaranja (25–29. april), posetioci će uživati u novim kolekcijama dizajnera iz Srbije, Francuske, Italije, Holandije, Nemačke, Grčke, Rusije, Rumunije, Crne Gore i Bosne i Hercegovine.\nSerbia Fashion Week i Nacionalna komora za modu Srbije i ove godine pokreću nacionalnu platformu za prepoznavanje i podršku mladih dizajnera: Fashion Talent Design Competition – FTDC” i ”European Fashion Talent Design Competition – EFTDC. Cilj tog takmičenja jeste da se mladim dizajnerima pruži mogućnost ostvarivanja i razvitka međunarodne karijere u modnoj industriji. Kandidati su, inače, studenti modnog dizajna i drugih kreativnih smerova, ali i mladi dizajneri do 30 godina starosti. Takmičare koji osvoje prva tri mesta očekuju nagrade, koje će im omogućiti probijanje na modno tržište i prepoznatljivost. Pobednika nacionalnog takmičenja FTDC očekuje besplatno predstavljanje kolekcije na najvećem svetskom modnom festivalu mladih talenata FASHION CLASH festival u Holandiji, 2017. godine, editorijal u francuskom modnom magazinu “Le Fashion Post”, editorijal u italijanskom modnom magazinu “The Secret Code Of Fashion” i mnoge druge, dok je nagrada koju prima pobednik Evropskog takmičenja besplatno predstavljanje kolekcije tokom narednog izdanja Serbia Fashion Weeka.


„DEG“ prodala akcije „Atlantik grupe“ › Made-in-Germany.rs\n„DEG“ prodala akcije „Atlantik grupe“\nNemačka razvojna banka „DEG“ prodala je na Zagrebačkoj berzi šest posto svojih deonica u „Atlantik Grupi“ za 25 miliona eura, smanjujući na ovaj način svoj vlasnički udeo u hrvatskoj kompaniji na 2,28 procenata.\nPovodom ovakvog poteza Nemačke razvojne banke, „Atlantik Grupa“ je saopštila da je „DEG“ prodao 207.173 svojih deonica, što čini 6,21 posto vlasničkog kapitala te Grupe. Prodaja je izvedena procesom ubrzanog upisa izvršenog od hrvatske investicione kompanije „Interkapital vrijednosni papiri“, koja je bila jedini koordinator i vodila knjigu upisa akcija.\nSnažan interes investitora izazvao je 1,7 puta veću tražnju, pa je cena akcija „Atlantik Grupe“ dostigla iznos od 925 kuna (120,5 eura) po akciji, prenosi portal „Seebiz“.\nNakon izvršene transakcije „DEG“ će ostati strateški partner sa 2,28 posto udela u vlasničkom kapitalu „Atlantik Grupe“, čime se nastavlja saradnja između Nemačke razvojne banke i hrvatske kompanije, navode u „Atlantik Grupi“.\nOd MiG na 03/12/2014 / Finansije, Trgovina / Ostavite komentar\nNa prodaju šoping centar u Kaluđerici


Odličan meč u Kazahstanu.\nFudbaleri Astane savladali su Kairat u derbiju sezone u kazahstanskog prvenstva rezultatom 3:1 na svom terenu. Ceo meč za domaći tim odigrao je Antonio Rukavina, a i za goste je 90 minuta u igri proveo srpski internacionalac Rade Dugalić koji je postigao i utešni gol za ekipu iz Almatija.\nAstana je povela već u osmom minutu preko Marina Tomasova, a prednost je udvostručio Sergej Kižničenko na isteku jednog časa igre. Nadu Kairatu je vratio Dugalić u 69. minutu, ali ju je ugasio Rangelo Janga koji je u četvrtom minutu sudijske nadoknade postavio konačan rezultat.\nOvom pobedom Astana je zauzela pol-poziciju u trci za titulu prvaka. Naime, Antonio Rukavina i njegovi...\nPartizanov rival iz Lige Evrope vratio se na pobednički kolosek...Uporedo sa takmičenjem u grupnoj fazi Lige Evrope, ekipa Astane vodi i veliku borbu za novu titulu prvaka Kazahstana...Sinoć je Astana odigrala jeda od ključnih mečeva u toj borbi,protiv vodećeg Kairata i na svom terenu slavila sa...


KAO SAV OBIČAN SVET Probao je da pobegne, ali Bred je uslikan u neobičnoj akciji\nIako bi mnogi pomislili da će Bred Pit u svakom trenutku da ima brojno obezbeđenje koje će ga pratiti na svakom koraku i gde god da krene, to ovaj put nije slučaj.\nPaparaci su Breda uslikali u pomalo neuobičajenoj akciji za jedan status svetske zvezde. Šta je Bred radio i to bez obezbeđenja, pogledajte u galeriji.\nSve su glasnije priče da se razvodi od Miškovića, dok je malo poznato da je našu pevačicu obožavao Bred Pit!\nRAT BIVŠIH SUPRUŽNIKA Andželina kaže da joj Bred Pit nije plaćao alimentaciju, on tvrdi nešto drugo\nBRUTALAN OBRAČUN ANDŽELINE I BREDA Nova svađa zbog samo jedne odluke glumice, PIT OČAJAN\nPREBOLEO ANĐU Bred Pit u provodu sa poznatom dizajnerkom\nODLUKA U POSLEDNJEM TRENUTKU Jelena Karleuša je iz Kine trebalo da se vrati u Srbiju, ali je propustila let iz jednog razloga\nSkandal u kojem su se našli Jelena Karleuša, Duško Tošić i Ognjen Vranješ ne jenjava. Pevačica je trebalo ranije da se vrati u Srbiju, ali je zbog krize u braku ostala sa ćerkama u Kini.


Republika Srpska - WebTribune\nHome/Ознака: Republika Srpska\n1. маја 2022.\tSPEKTAR 0\nAmerikanci su konačno obelodanili šta je to što će Srbija konkretno da dobije ukoliko uvede sankcije Ruskoj federaciji. Preći će najzad na stranu Zapada i biće joj dozvoljeno da prizna nezavisno Kosovo i da potpuno odustane od Republike Srpske. Pa šta još treba nezahvalnim Srbima da bi shvatili gde im …\nNemačka zamrzava razvojne projekte u Republici Srpskoj\n7. априла 2022.\tU FOKUSU 0\nNemačka vlada je zbog secesionističke politike u Republici Srpskoj suspendovala četiri razvojna infrastrukturna projekta za koje je bilo izdvojeno 105 miliona evra, izjavila je nemačka ministarka za razvoj Svenja Šulce. Šulce je juče na plenarnoj sednici donjeg doma nemačkog parlamenta, Bundestaga, rekla da postoji saglasnost Berlina i Evropske komisije da …\n29. септембра 2016.\tIZA OGLEDALA 0\nNapad na Rusiju mora da se izvede do proleća 2018 zato što tada Rusija po procenama američkih stručnjaka postaje dominantnija i jača od Amerike. Zato je sada rat potreban Americi i Britaniji jer moraju da se obračunaju sa Rusijom pošto misle da je sada poslednji trenutak. To pokušavaju preko Sirije, Ukrajine …


TRIVAN U VALJEVU: PAŽNJU POSVETITI ČVRSTOM OTPADU I VAZDUHU\npetak, 15 decembar 2017 13:52\nU Valjevu je održan okrugli sto na temu ekoloških izazova, na kojem su predstavljeni aktuelni podaci koji se odnose na kvalitet vazduha, prečišćavanja otpadnih voda i čvrstog otpada u tom gradu. Ministar za zaštitu životne sredine Goran Trivan je tom prilikom rekao da, kada je reč o zaštiti životne sredine, rukovodstvo Valjeva pokazuje veliko interesovanje i želju da se ova oblast uredi na najbolji način, o čemu svedoči veliki broj uspešnih projekata.\nTrivan je kao primer naveo prečišćavanje otpadnih voda gde je Valjevo jedan od retkih gradova u našoj zemlji koji ima postrojenje za prečišćavanje koje je u funkciji.\nS druge strane, ministar je naveo da se mnogo više i odgovornije mora pristupiti rešavanju pitanja čvrstog otpada i kvaliteta vazduha u Gradu.\n"Problem lošeg kvaliteta vazduha nije samo veliki broj individualnih ložišta, već i brojne gradske institucije koje se greju na čvrsto gorivo. Prelazak na sisteme grejanja koji manje zagađuju vazduh je jedna od mera koja momentalno poboljšava kvalitet životne sredine, i u tome će sve lokalne samouprave imati podršku Ministarstva", naveo je ministar Trivan.\n[Kancelarija za saradnju s medijima]\nNa sastanku, koji je održan sinoć, bilo je reči i o rešavanju višegodišnjeg problema oko izgradnje regionalne deponije Kalenić", za šta je ministar ponudio podršku vlade i Ministarstva.\nDirektor Instituta za ekološki inžinjering iz Maribora Željka Blažeka predstavio je rešenja koja su u rešavanju istih i sličnih problema primenjena u Sloveniji i koja su dala dobre rezultate, i ta rešenja mogu se primeniti i u Srbiji.\nGrad Valjevo jedan je od gradova koji vrlo uspešno primenjuje iskustva i primere dobre prakse drugih gradova, saopštilo je Ministarstvo životne sredine.\nSastanku su, u ime Valjeva, prisustvovali gradonačelnik Slobodan Gvozdenović i zamenik gradonačelnika Dragan Jeremić, načelnik Kolubarskog okruga Goran Milivojević, članovi gradskog veća, kao i direktori lokalnih javnih i komunalnih preduzeća koja posluju u oblasti zaštite životne sredine.


U saradnji Telekoma Srbija, Ericssona i grada Pančevo za građane ecoBus i busTracker aplikacije U saradnji Telekoma Srbija, Ericssona i grada Pančevo za građane ecoBus i busTracker aplikacije – Personal magazin\nU saradnji Telekoma Srbija, Ericssona i grada Pančevo za građane ecoBus i busTracker aplikacije\nGrad Pančevo, Telekom Srbija i Ericsson potpisali su protokol o saradnji kojim ćegrađanima Pančeva biti omogućeno korišćenje „pametnih servisa“ – ecoBus i busTracker. Ovi servisiim pružaju mogućnost da u svakom trenutku,…\nGrad Pančevo, Telekom Srbija i Ericsson potpisali su protokol o saradnji kojim ćegrađanima Pančeva biti omogućeno korišćenje „pametnih servisa“ – ecoBus i busTracker. Ovi servisiim pružaju mogućnost da u svakom trenutku, na svakom mestu, provere kvalitet vazduha u gradu i poziciju autobusa u javnom saobraćaju.\necoBus je servis koji na interaktivnoj mapi na mobilnom telefonu ili internet stranici u realnom vremenu prikazuje informaciju o kvalitetu vazduha, temperaturi, pritisku ili vlažnosti,dok servis busTracker na mapi grada pokazuje tačnu lokaciju željenog autobusa u javnom saobraćaju, kao i vreme dolaska sledećeg vozila.\nVesna Martinović, gradonačelnica Pančeva, povodom ove saradnje izjavila je: “Mi smo kao lokalna samouprava rekli da želimo da se približimo građanima u svim segmentima našeg delovanja i da u svakom trenutku želimo da imaju uvid u rezultate našeg rada. Konkretno, realizacijom ovog projekta građani Pančeva će u svakom trenutku moći da imaju informaciju na kojoj lokaciji na liniji se nalaze naši autobusi, moći će da provere kompletno stanje u autobusima – temperaturu, atmosferski pritisak i vlažnost vazduha. A ono što je posebno bitno za naš grad jeste to što će putnici moći da provere kvalitet vazduha koji udišu.Ovaj projekat je od velike važnosti za naš grad jer predstavlja bitan korak u nastavku procesa revitalizacije i reorganizacije javnog gradskog prevoza u Pančevu otpočetog ove godine.Drago mi je i što će naši sugrađani na ovaj način imati iste mogućnosti kao stanovnici svetskih metropola i što ćemo u mnogome doprineti razvoju gradskog autoprevoznika.”\n„Inovativnim rešenjima navikavamo građane na dodatne udobnosti, na koje ranije nisu mogli da računaju. U saradnji sa vodećim telekomunikacionih kompanijama, Telekom Srbija taj koncept udobnosti i kvalitetnijih uslova života proširuje sa pojedinačnih korisnika na domove i cele gradove koji će ubuduće zajedno činiti mrežu pametnih servisa u službi građana“, rekao jeSaša Leković, direktor Direkcije za tehniku Telekoma Srbija.\n„Ericsson primenjuje svoja ’’smart city“ rešenja u gradovima širom sveta i ima veliko zadovoljstvo da ovakva rešenja ponudi gradu Pančevu i njegovim građanima. Konstantnim tehnološkim inovacijama Ericsson teži da ostvari svoju viziju od 50 milijardi konekcija između uređaja i ljudi i time poboljša i olakša svakodnevne živote građana. Servis ecoBus će građanima Pančeva omogućiti da u svakom trenutku dobiju informacije o kvalitetu vazduha, a busTracker da putem mobilnog telefona saznaju kada dolazi sledeći autobus u stanicu.“ rekla je Milena Matić, menadžer Ericssona za marketing i strategiju.\nU saradnji Telekoma Srbija, Ericssona i grada Pančevo za građane ecoBus i busTracker aplikacije was last modified: December 22nd, 2010 by Redakcija\nNovi sufinansirani projekti od RNIDS-a dostupni na internetu


Godfri: Podržavamo Otvoreni Balkan - Politički.rs\nGodfri: Podržavamo Otvoreni Balkan\nRTV, Foto: Ambasada SAD, Printscreen, Pixabay\nAmbasador SAD u Beogradu Entoni Godfri izjavio je danas da je cilj Amerike isti kao cilj Srbije i da Sjedinjene Države nastoje da podrže Srbiju u njenim razvojnim ciljevima da postane članica Evropske unije.\nPovodom 20 godina rada Američke agencije za međunarodni razvoj (USAID) u Srbiji, Godfri je rekao da su ciljevi agencije ostali isti i da SAD želi da pomogne partnerima da se razviju na demokratski i ekonomski prihvatljiv način.\nIstiče da će USAID nastaviti da pomaže da Srbija nastavi da razvija sopstvene demokratske institucije, a posebno u njenom ekonomskom razvoju.\n“Želimo da Srbija postane konkurentna u regionu, da se razvija i u saradnji sa svojim partnerima želimo da unapredi napredak u zelenoj energiji. To je veoma važno administraciji predsednika Bajdena i zajednički cilj Srbije i SAD je da Srbija postane članica EU”, poručio je Godfri.\nOn je ukazao da u Srbiji postoji dosta izazova sa kojima se trenutno suočava, izrazivši zadovoljstvo što je EU otvorila nekoliko poglavlja i da će Srbija nastaviti na svom putu ka EU.\n“Sledeća prepreka je dovršavanje pravosudne reforme, ide se ka referendumu što je veoma važno. Podržavamo regionalne ekonomske integracije, kao što je Otvoreni Balkan i biće uzbudljivo vreme ispred nas”, poručio je Godfri.\nNavodeći da je veoma sam ponosan da USAID, koju je osnovao Džon Kenedi 1961. godine sa ciljem da unapredi međunarodni razvoj i humanitarne akcije, nije stranačka organizacija već ima podršku i republikanaca i demokrata, Godfri je ukazao da je misija, posebno u Srbiji, uglavnom ostala ista.\n“Ponosan sam na rezultate koje smo postigli u Srbiji”, istakao je Godfri, izdvojivši program “Revitalizacija zajednice kroz demokratsku akciju”.\n“U tom projektu smo investirali preko 200 miliona dolara, a ukupno za 20 godina 882 miliona dolara. Kroz ovaj konkretan projekat lokalne zajednice su glasale o određenim projektima i izabrali su kako će da se razvijaju, da li je to bilo renoviranje škola, puteva, mostova. Ljudi su se uključili u projekte i to je bilo pravo partnerstvo”, naglasio je Godfri.\nPodseća da Američka agencija za međunarodni razvoj sarađuje sa Srbijom i u borbi protiv pandemije kovida 19 i da se opet radi kroz partnerstvo.\n“Vlada SAD je veoma ponosna na pomoć koju je poslala Srbiji. To je saradnja, više volim da zovem saradnja nego pomoć. Većina tog novca je otišla kroz USAID i Crvenom krstu Srbije”, kazao je Godfri.\nParović: Vučić vodi antirusku kampanju, planira da Srbiju ZADUŽI 10 MILIJARDI DOLARA KOD AMERIČKIH FONDOVA\nTagged: AMBASADA SAD, ENTONI GODFRI, OPEN BALKAN, OTVORENI BALKAN, SAD


Beč najpre otvara radnje, pa tek onda restorane | Restart Magazin\n08/12/2021 08/12/2021 Urednik\nVlasti austrijske pokrajine i grada Beča odlučile su da i nakon okončanja lokdauna, od 13. decembra primenjuju restriktivne epidemiološke mere i samo obazrivo započnu otvaranje. Prema odluci bečkih vlasti u glavnom gradu će 13. decembra najpre otvoriti sve radnje, dok će gastronomija i hotelijerstvo morati sačekati do 20. decembra. Inače austrijski kancelar Karl Nehamer najavio je da će lokdaun, koji je uveden za celu Austriju, biti okončan, kao što je planirano do 12. decembra, ali samo za vakcinisane i izlečene od kovida 19, dok će za nevakcinisane biti nastavljen. On je najavio da će vlada doneti odluku o otvaranju radnji i gastronomije, kao i hotela, ali da svaka pokrajina može doneti svoje mere, što je učinio Beč. Hotelijeri i gastronomi reagovali su ljutito na najave gradonačelnika Mihaela Ludviga, i poručuju da ne razumeju što moraju čekati nedelju dana duže. Posebno u Beču, gde postoji uzorna infrastruktura za PCR testiranje, i najniža učestalost u Austriji je apsurdno odlagati otvaranje hotela, smatra predsednica Udruženja hotelijera Austrije Mihaela Rajterer, a prenosi Tanjug.\nOd 13. decembra, samo za vakcinisane i izlečene, ponovo otvaraju prodavnice, uslužne delatnosti i kulturne institucije. Od 13. decembra biće ponovo moguće kulturne manifestacije, odnosno skupovi sa više od 25 osoba. Tako će ponovo otvoriti i božićne pijace, ali uz stroga pravila, a to znači da se punč može prodavati, ali ne i konzumirati za štandom, sve do otvaranja gastronomije, to jest 20. decembra. Za sada je jedino neizvesno da li će se primenjivati takozvano „2G plus” pravilo, prema kojem je pored sertifikata o vakcinaciji ili preležanom kovid 19 potreban i negativan PCR test, ili „samo” 2G uz obavezne FFP2 maske.\nKada je reč o sportu, kako je najavio Ludvig, omogućiće se sport na otvorenom, a u zatvorenom prostoru samo oni sportovi bez kontakta. Nedelju dana kasnije, 20. decembra, biće otvoreni i ugostiteljski objekti i hoteli, ali isto uz „2G” pravilo.\n← Incident na granici, regovali ruski lovci\nPušten Saudijac koji je uhapšen za ubistvo Kašogija →


Potreba ili zloupotreba? | Kolubarske\nMihailo Milutinović i Đorđe Petković (foto: Đorđe Đoković)\nPotreba ili zloupotreba?\nGrad je, navodno, zbog proširenja puta na Divčibarama, otkupio samo jednu parcelu, i to onu koja je u vlasništvu supruge zamenika predsednika Skupštine grada Mihaila Milutinovića (SNS).\nNa tu rabotu pažnju su skrenuli aktivisti Lokalnog fronta Valjevo, naglašavajući da je Grad kupio samo tu parcelu i pored toga što proširenje puta, sudeći prema planu, obuhvata još desetak parcela.\nPlan proširenja puta\nAktivista Đorđe Petković navodi da je Mirjani Milutinović, supruzi Mihaila Milutinovića, iz budžeta Grada plaćeno 656.406 dinara za deo parcele površine 406 metara kvadtarnih koji je, navodno, potreban za proširenje postojećeg puta.\nPavlović kaže da nije sporno, čak je za pohvalu to što Grad planira izgradnju puta, ali je sporno to što je kupljen deo parcele samo od Milutinovića.\n"Taj otkupljeni deo parcele nije ni početak ni kraj nekog zamišljenog puta, a parcele ostalih vlasnika, koje su takođe na trasi tog puta, tačnije pre i posle placa Milutinovića, Grad nije otkupio. Iz kartica analitike gospođe Milutinović jasno se vidi da je novac isplaćen u decembru 2016. godine i koliko je to zadovoljstvo koštalo građane Valjeva, a do danas nijedna parcela sa trase puta nije otkupljena niti je put izgrađen", kaže Petković.\nKartica analitike gospođe Milutinović\nPrema podacima katastra nepokretnosti, koji su aktivisti Lokalnog fronta preuzeli sa sajta Republičkog geodestskog zavoda 22.03.2018. godine, vidi se da je vlasnik parcele 669/4 Milutinović Mirjana, dok su parcele 669/9 i 669/10 u vlasništvu Grada. Takođe, prema podacima katastra nepokretnosti, parcele, tačnije njihovi delovi, koji bi bili obuhvaćeni proširenjem puta, a nalaze se pre i posle parcele Milutinovića, Grad nije kupio.\nParcele Milutinovića i otkupljene\nĐorđe Petković smatra da je ovo sjajna prilika da javnost vidi kako se licima u vlasti i onima povezanih sa njima, nude povoljniji kupoprodajni ugovori, umesto da se tretiraju kao ostali građani.\nAktivista Lokalnog fronta Valjevo je podsetio na informaciju koje se pre nekoliko dana pojavila u medijima da zamenik predsednika Skupštine grada Mihailo Milutinović, koi je i direktor Nacionalne službe za zapošljavanje - filijala Valjevo, građane mesečno košta više od 200.000 dinara i to bez dnevnica za rad u komisiji za praćenje javnih nabavki, koju je formirao gradonačenik.\n"Jasno nam je da gospodin Milutinović ima i drugih poslova kojima gleda kako sebi i povezanim licima da obezbedi više novca dok učestvuje u vlasti", zaključio je Đorđe Pavlović aktivista Lokalnog fronta Valjevo.\nRadovi do kraja septembra Pre 17 sati 11 minuta\nNovi pešački most na Kolubari\nNa mestu nekadašnjeg pešačkog mosta, koji je u majskim poplavama 2014. godine odnela Kolubara, biće izgrađen betonski most, od "Austroterma" do ulaza u Limsku ulicu. · 3 komentara\nSaopštenje Pre 3 sati 40 minuta\nUpozorenje uoči obilnih padavina\nGrad Valjevo je dobio upozorenje RHMZ i Ministarstva unutrašnjih poslova na opasnost od jakih pljuskova sa grmljavinom i gradom. Očekuju se padavine do 20 litara po kvadratnom metru u periodu od 3...\nPodaci Zavoda za javno zdravlje Pre 19 sati 59 minuta\nU Ljigu su preminule još dve osobe od posledica koronavirusa, ukupno njih petoro, dok je u Kolubarskom okrugu od početka pandemije preminulo 38 osoba, od toga u Valjevu 21, četvoro u Lajkovcu,... · 4 komentara


REKOM ~ KOMRA ~ RECOMBili su samo djeca - REKOM ~ KOMRA ~ RECOM - Bili su samo djeca - REKOM ~ KOMRA ~ RECOM -\nsabgranting, Sarajevo, Zaboravljena djeca rata\nUdruženje „Zaboravljena djeca rata“ zajedno sa grupom mladih žena položilo je cvijeće na Spomen-obilježjima ubijenoj djeci opkoljenog i Istočnog Sarajeva uz poruku „Bili su samo djeca. Zajedno možemo graditi mostove budućnosti” u sklopu aktivnosti kojima promiču izgradnju mira i tolerancije.\nCvijeće je Udruženje uz podršku RECOM mreže pomirenja i grupe mladih žena položilo kao aktivnost u okviru projekta „Simboli izgubljene prošlosti“ koji ima za cilj izgradnju drugačije kulture sjećanja i kako bi odalo počast stradaloj djeci u proteklom ratu.\nMirna Omerčaušević, programska menadžerica Udruženja „Zaboravljena djeca rata“, kazala je kako ovo Udruženje kontinuirano radi na promociji mira i toleranciji, dodajući da je za održivo pomirenje i trajni mir u regionu potrebno da se što veći broj ljudi svih generacija uključi u proces i upozna s činjenicama.\n„Samo konstruktivan i kritički odnos prema prošlosti vlastitog naroda, ali i uvažavanje stradanja drugih naroda u BiH, može doprinijeti stvaranju kulture sjećanja međusobnog uvažavanja i poštovanja“, istakla je Omerčaušević.\nKroz aktivnosti projekta „Simboli izgubljene prošlosti“ učesnice su učile o komunikaciji, nasilju, razumijevanju sukoba, identitetu i različitosti, te suočavanju sa prošlošću i izgradnju mira. Projekat ima za cilj izgradnju drugačije kulture sjećanja koje će na osnovu ličnog iskustva i njihovih priča, prenijeti glas žena i djece, a sa ciljem da se njihovi životi ne zaboravljaju, te potaknuti mlade da uče, pamte i kritički misle, kako bi spriječili zaborav uloge žene u ratnim i postratnim dešavanjima.\n„Kroz ove programe, mladi ljudi svojim djelovanjem grade kulturu sjećanja u kojoj ima prostora za svakoga, te prihvataju bol, tugu i stradanje onog drugog bez da osjećaju nacionalnu izdaju. Izgradnja kulture sjećanja je dugoročan proces, na kojem svi zajedno treba da radimo”, kazala je Mirjana Trifković, edukatorica na ovom projektu.\nBiti dio projekta i učenja o ratnim dešavanjima u BiH izuzetno je značajno, kazala je učesnica Isidora Trivković, dodajući da je posebno ponosna na učešće u odavanju počasti stradaloj djeci.\n„Poslali smo jasnu poruku, da mladi ljudi u našoj zemlji žele život u miru i ljubavi. Ne smijemo dozvoliti da nam se prošlost ponavlja i samo zajedno možemo graditi mostove budućnosti“, poručila je ona.\nUčesnica Fatima Mahmutović smatra kako je zahvaljujući ovom projektu proširila svoje znanje o izgradnji mira, tranzicijskoj pravdi i kulturi sjećanja, te da je uspjela izaći iz sopstvene „zone komfora“ i pobjediti dominantne narative u bosanskohercegovačkom društvu.\n„Odavanjem počasti iskazujemo poštovanje prema stradalim, suosjećanje i empatiju sa porodicama, ujedno nas uči o prošlosti, ali i kako graditi društvo koje neće dozvoliti da se grozne stvari ponove“, rekla je.\nOvaj tekst je preuzet sa portala detektor.ba.\nTags: sabgranting, Sarajevo, Zaboravljena djeca rata


EK poziva države članice da postepeno vrate slobodu kretanja\nTanjug 31. maja 2021. 13:36\nBRISEL, 31. maja ( Tanjug) – Zbog poboljšanja epidemiološke situacije i napretka kampanje vakcinacije u Evropskoj uniji, Evropska komisija predložila je državama članicama da postepeno popuštaju putne restrikcije, sa fokusom na nosioce EU digitalnog kovid sertifikata.\n„Potpuno vakcinisane osobe koje imaju sertifikate o vakcinaciji u skladu sa EU digitalnim kovid sertifikatom treba da budu izuzete od testiranja ili karantina u vezi sa putovanjem 14 dana nakon što su primile poslednju dozu. Ovo takođe treba da obuhvati oporavljene osobe koje su primile jednu dozu vakcine od dve doze“, navodi se u današnjem predlogu Komisije.\nPredlaže se i da osobe koje su preležale Kovid-19 infekciju, a koje poseduju sertifikate o vakcinaciji u skladu sa EU digitalnim sertifikatom, treba da budu izuzeta od testiranja ili karantina vezanih za putovanja tokom prvih 180 dana nakon pozitivnog PCR testa.\nOsobe sa važećim sertifikatom o testiranju u skladu sa EU digitalnim sertifikatom treba da budu izuzete od mogućih zahteva za karantin, a Komisija predlaže standardni period važenja za testove: 72 sata za PCR testove i 48 sati za brze testove antigena.\n„Danas predlažemo da države članice koordinišu ovo postepeno ukidanje ograničenja slobodnog kretanja, uzimajući u obzir naš novi zajednički alat, EU digitalni kovid sertifikat. Sada očekujemo od država članica da najbolje iskoriste ovaj instrument i preporuku da se svima omogući ponovno slobodno i sigurno kretanje“, izjavio je komesar za pravdu, Didije Rejnders.\nKomisija poziva države članice da iskoriste postojeće mogućnosti u skladu sa nacionalnim zakonima i da započnu sa izdavanjem EU digitalnih kovid sertifikata još pre stupanja na snagu osnovne uredbe 1. jula.\nKomisija je pozvala i Evropski centar za prevenciju i kontrolu bolesti da prilagodi svoju „epidemilošku mapu“ u odnosu na nove pragove i napredak u vakcinaciji.\nDržave članice bi, prema predlogu Komiisje, trebalo ponovo da uvedu putne mere za vakcinisane i oporavljene osobe ako se epidemiološka situacija brzo pogorša ili ako je zabeležena značajno širenje zabrinjavajućih ili interesantnih verzija.


Predsjednica Republike Srpske prisustvovala akademiji “Egzodus i trajanje” – podsjetnik na ratna dešavanja u Vozući – Predsjednik Republike Srpske | Željka Cvijanović\nPredsjednica Republike Srpske prisustvovala akademiji “Egzodus i trajanje” – podsjetnik na ratna dešavanja u Vozući\nPredsjednica Republike Srpske Željka Cvijanović prisustvovala je u Doboju akademiji “Egzodus i trajanje” – podsjetnik na ratna dešavanja u Vozući, te etničko čišćenje više od 40.000 Srba sa područja Zenice, Žepča, Banovića i Zavidovića.\nPredsjednica Republike Srpske poručila je da se ne smije zaboraviti težina zločina koji je počinjen na području Vozuće 1995. godine, da je važno prisjećati se žrtava i slaviti slobodu.\n„Mnogi ljudi koji su se ranije, a i danas se bave politikom u drugom entitetu, bili su neposredno vezani za sve ono što se tamo činilo, teške zločine i ono što je činila takozvana Armija BiH, uz angažovanje mudžahedina“, rekla je predsjednica Cvijanović pred početak akademije.\nPredsjednica Republike je napomenula da su mudžahedini zvjerski i bjesomučno ubijali Srbe na tom prostoru i bili poznati po tome što su odsijecali glave, ali da, nažalost, tada u svijetu niko na to nije obraćao pažnju.\nPredsjednica Srpske je ocijenila da su strahote, zbog kojih su Srbi iz Vozuće morali da napuste taj prostor, njima dale novu snagu da se integrišu u druge lokalne zajednice i doprinesu njihovom razvoju, a najčešće u Doboju.\nPredsjednica Republike je naglasila da je narod na tom području 1995. godine pretrpio strahote, da je više od 30 sela spaljeno, oko 2.000 ljudi protjerano sa vjekovnih ognjišta, uz veliki broj stradalih civila i boraca.\n„Kod nas koji smo živjeli u okruženju u tom periodu šapatom se prenosila priča o hrabrosti, ali i teškoćama kroz koje je prolazilo stanovništvo Vozuće“, dodala je predsjednica Cvijanović.\nPredsjednica Srpske izrazila je podršku Zavičajnom udruženju Zavidovićana sa sjedištem u Doboju, koje je organizator večerašnje akademije „Egzodus i trajanje“ – podsjetnik na ratna dešavanja u Vozući, kojoj je prisustvovao i srpski član Predsjedništva BiH Milorad Dodik.\n„Važno je da slavimo slobodu, da slavimo Republiku Srpsku i da pokažemo i na ovaj način da smo opstali i da možemo zajedno da gradimo budućnost“, poručila je predsjednica Republike Srpske.


Ministarstvo prosvjete Crne Gore - Nacionalni Eurguidance centar (NEC Crna Gora) - Konkurs za sufinansiranje naučne i tehnološke saradnje između Crne Gore i Republike Austrije za period 2021-2022. godina\nPredmet ovog Konkursa je sufinansiranje međusobnih posjeta (troškovi smještaja i boravka) istraživaca iz Crne Gore i istraživaca iz Republike Austrije, koji će realizovati zajednicke istraživacke projekte tokom navedenog perioda.\nOvim Konkursom se pruža mogucnost našim naucnicima i naučno-istraživackim timovima da sa kolegama iz Republike Austrije rade na zajedničkim projektima, razvijaju mobilnost, razmjenjuju stečena znanja i iskustva i kao rezultat zajedničkog rada na projektu apliciraju i učestvuju u evropskim programima za nauku i istraživanje.\nVrijeme izvodenja zajednickih istraživackih projekata je 2 godine. Predviđeni rok za početak implementacije projekata je 01. januar 2021. godine, a za završetak 01. decembar 2022. godine.\nTekst konkursa: S_T Montenegro Austria Call\nPrijavni formular: Application form_eng_v2


Detalji akcije „AS“: Tri osobe uhapšene zbog malverzacija vezanih za „Bosnalijek“ - Glas Srpske\nNebojša Tomašević 19.05.2022 15:15\nBANjALUKA - Agencija za istrage i zaštitu (SIPA) u okviru akcije „AS“ uhapsila je tri osobe zbog postojanja osnova sumnje da su počinili krivično djelo zloupotreba položaja ili ovlaštenja i povlaštene informacije, saopšteno je iz ove agencije.\n-Lica lišena slobode su sprovedena u prostorije SIPA radi kriminalističke obrade i ispitivanja u svojstvu osumnjičenog. Prilikom pretresa do sada su otkriveni i privremeno oduzeti predmeti koji mogu poslužiti kao dokaz u daljem postupku. Pretresi na nekoliko lokacija su još u toku - saopšteno je iz SIPA.\nPotvrdili su da akcija ima veze sa firmom „Bosnalijek“ ne navodeći druge detalje. Ranije saopšteno da pripadnici SIPA u okviru akcije pretresaju poslovne i stambene objekate i pokretne stvari na 12 lokacijana području Sarajeva i Konjica.\nPojedini federalni mediji prenijeli su da je u akciji priveden i profesor Ekonomskog fakulteta Mehmed Jahić, a predmet istrage su i neki članovi njegove porodice. Navode i da su istražioci u Konjicu pretresli u kuće direktora „Bosnalijeka“ Nedima Uzunovića.\nAkcija je izvedena u saradnji sa Obavještajno-bezbjednosnom agencijom (OBA) BiH, Federalnom upravom policije, Ministarstvom unutrašnjih poslova Kantona Sarajevo i MUP-om Hercegovačko-neretvanskog kantona.


Odluka premijerligaša odložila južnoameričke kvalifikacije za Mundijal\nSve zbog zabrane klubova svojim igračima da putuju u zemlje iz crvene zone\nJužnoameričke kvalifikacije za Mundijal 2022. godine u martu zvanično su odložene, saopštila je tamošnja fudbalska konfederacija.\nOdluka o pomeranju martovskih utakmica predigre za Svetskog prvenstvo u Kataru doneta je posle odluke premijerligaških klubova da zabrane svojim igračima da putuju u zemlje iz crvene zone. Prvi su ovakve poteze povukli Pep Gvardiola, Jirgen >> Pročitaj celu vest na sajtu MozzartSport.com << Klop i Tomas Tuhel, a za njima će verovatno i ostali klubovi Premijer lige.\nNedelja, 15.00: (1,48) Liverpul (4,20) Fulam (7,25)\nKonmebol je u zvaničnom saopštenju priznao da postoji opasnost od komplikacija zbog prekookeanskih putovanja u vreme kada pandemija virusa korona “gori” bez naznaka prestanka. Novi termini kvalifikacionih utakmica biće određeni naknadno.\nPodsetimo, zabrana klubova iz Premijer lige ne odnosi se samo na igrače iz Južne Amerike, već i ostalih delova planete gde pandemija ne jenjava, a pre svega Evropi. Tako se nakratko pojavila vest da Portugalija neće moći da računa na Bruna Fernandeša, Bernarda Silvu i ostale zvezde ostrvskog fudbala za utakmicu protiv Srbije na startu kvalifikacija, ali je u međuvremenu nacionalni tim aktuelnog prvaka Evrope uspeo da pronađe rešenje.\nKvalifikacije za Mundijal počinju od 25. marta i trebalo bi da traju narednih godinu dana. Svetsko prvenstvo u Kataru na programu je tokom novembra i decembra 2022.


Koalicija: Kula raspisala konkurs samo za manjinske medijske sadržaje – LocalPress\nKoalicija smatra da se iza navodne brige za informisanje na jezicima nacionalnih manjina najverovatnije krije samo interes lokalne samouprave da suzi broj potencijalnih aplikanata, odnosno da veći deo novca usmeri ka jednom mediju, a o tome svedoči i činjenica da se u konkursu, što je takođe protivzakonito, ne navodi najniži i najviši iznos koji će se dodeliti po jednom odobrenom projektu.\nIako je Koalicija u više navrata pokušala da dođe do informacije da li opština Kula namerava da raspiše još jedan konkurs za informisanje na većinskom jeziku, tu informaciju nismo do sada dobili, a indikativno je da je prethodni konkurs, koji je bio namenjen celokupnom javnom informisanju i potom poništen bez obrazloženja, imao istu vrednost kao ovaj – 3.600.000 dinara, odnosno da drugog konkursa u Kuli najverovatnije neće ni biti.\nNa prethodni konkurs Koalicija se žalila zbog drugih vrsta nezakonitosi, između ostalog i zbog toga što je predsednik opštine Kula Dragan Trifunović imenovao u komisiju zaposlenog u Opštinskoj upravi, što je suprotno zakonu, koji predviđa da se članovi komisije biraju iz reda „nezavisnih stručnjaka za medije i medijskih radnika“. Takođe, bilo je nejasno na osnovu kojih kriterijuma su tada odabrana i preostala dva člana komisije, a da pritom nije izabran niko od onih koje su predložila reprezentativna medijska i novinarska udruženja.\nO kršenju zakona u Kuli, Koalicija novinarskih i medijskih udruženja informisaće Ministarstvo kulture i informisanja, Ministarstvo državne uprave i lokalne samouprave, kao i druge nadležne organe i institucije.\nKoalicija novinarskih i medijskih udruženja, koju čine Udruženje novinara Srbije (UNS), Nezavisno udruženje novinara Srbije (NUNS), Nezavisno društvo novinara Vojvodine (NDNV), Asocijacija nezavisnih elektronskih medija (ANEM) i Lokal Pres, od početka primene nove medijske legislative prati zakonitost sprovođenja konkursa za sufinansiranje medijskih sadržaja u skladu sa javnim interesom u lokalnim sredinama, kao i na pokrajinskom i republičkom nivou.


Iranski ambasador: Poseta Vučića Teheranu u narednih mesec dana - Princip | Princip\nAdded by Jelena Ilić on 11/02/2022.\nTags: diplomatija, Diplomatski odnosi, Ekonomska saradnja, Iran, Srbija, Trgovina\nIranski ambasador Rašid Hasanpur najavio je danas da je planirana poseta predsednika Srbije Aleksandra Vučića Teheranu u narednih mesec dana, gde će pored potpisivanja 10 sporazuma biti i svečano otkriven i spomenik Nikoli Tesli.\n“Biće to istorijska poseta na polju odnosa dve zemlje. Srbija je u regionu za nas najbitnija i želimo da saradnja bude još čvršća i da se približimo još više”, izjavio je ambasador Hasanpur za Tanjug na 43. godišnjicu od pobede u Islamskoj revoluciji kada su postavljena tri glavna stuba na kojima počiva Islamska Republika – islam, sloboda, nezavisnost.\nAmbasador Hasanpur naglasio da se već dve godine radi na realizaciji posete predsednika Srbije Iranu, a takođe je podsetio na učestale i skorije posete srpskih zvaničnika Iranu, ministra spoljnih poslova Nikola Selakovića u aprilu, kao i to da je predsednik Vučić među prvima čestitao novoizabranom predsedniku Irana, a da je predsednik paralmenta Ivica Dačić bio je na inauguraciji.\n“Dosta zemalja priznalo je Kosovo, mi nismo i pokušavamo, imajući na umu i pretnje koje imamo, da reč držimo od početka do kraja”, naveo je Hasanpur.\nTokom te posete, važne za Iran, biće potpisani sporazumi iz ekonomije, kulture, nauke, poljoprivrede, najavio je on.1\nTrenutno je, u Iranu nekolio trgovinskih delegacija iz Srbije, pregovara se u oblasti poljoprivede, o nabavci traktora, stakla, repromaterijala i petrohemijskih proizvoda, a u toku je i Sajam petrohemijskog materijala, na kojem učestvuju i srpski privrednici.\n“U Srbiji postoje razne oblasti koje jačaju. Jedna od njih je poljoprivreda gde se naša saradnja produbljuje – uvozimo izuzetno seme kukuruza, ječma, pšenice, soje, uljane repe i tu paletu želimo da proširimo na više od 20 različitih vrsta”, rekao je ambasador i naglasio da očekuje da se robna razmena uveća duplo kada im sankcije budu ukinute, po uspešnom okonačanju nukleanih pregovora koji se vode u Beču sa velikim silama.\n“Možemo da dostignemo razmenu od više stotina miliona dolara”, rekao je on i rekao da potencijali Irana leže u nafti i naftnim derivatima, zahvaljujući čemu na tom polju mogu da pomognu Srbiji.\nAmbasador naglašava da je kulturna saradnja dveju zemalja važna. Dodao je da zbog sankcija u toj oblasti nemaju nikakva ograničenja. U Beogradu je u toku 20. nedelja iranskog filma, koju je otvorio ”najskuplji i najveći projekat” u istoriji iranske kinematografije “Muhamed Božji izaslanik” Madžida Madžidija a za koji je scenografiju radio Miljen Kljaković Kreka.\n“Uvereni smo da oba naroda žele bliske odnose”, dodao je i naglasio da se ljudi iz Irana iz posete Srbiji vraćaju sa osećanjem kao da su bili kod svoje kuće.\nIranski narod poznaje srpsku kulturu i dosta knjiga je prevedeno na persijski, koje se čuvaju i u posebnom odseku u Narodnoj biblioteci Islamske Republike, rekao je ambasador i naveo da će podizanje spomenika Omara Hajama u Srbiji (1048-1131) jednom od najuticajnih mislilaca srednjeg veka, persijskom filozofu, matematičaru, astronomu i pesniku, dodatno približiti dva naroda.2


Pogled na Kapitol kroz bodljikavu žicu koja ga okružuje, 15. januara 2020.\nVojni zvaničnici saopštili su u petak da se očekuje da će 18.000 naoružanih pripadnika Nacionalne garde stići u glavni grad SAD tokom narednih pet dana, pored 7.000 koji su već dovedeni nakon nereda i opsade američkog Kapitola od strane ekstremista koji podržavaju odlazećeg predsednika Donalda Trampa.\nNacionalna garda - snage privremeno angažovanih vojnika koje se mogu rasporediti u inostranstvu, ali se često pozivaju da pomognu u vanrednim situacijama u zemlji - postala je ključni faktor u onome što neki zvaničnici opisuju kao najjači bezbednosni odgovor u glavnom gradu u istoriji.\nU centru Vašingtona, policajci su uhapsili čoveka iz Virdžinije koji je pokušao da prođe policijski kontrolni punkt sa lažnom akreditacijom za inauguraciju, pištoljem i više od 500 metaka, preneo je u subotu CNN pozivajući se na policijski izveštaj i izvor iz policije. Pripadnici policije Kapitola nisu komentarisali taj slučaj, prenosi agencija Rojters.\nU odgovoru na vest o hapšenju, demokratski kongresmen iz Virdžinije Don Bejer rekao je da je opasnost realna i da je situacija u gradu napeta.\n"Svi, koji to mogu, trebalo bi da izbegavaju područje oko Kapitola i Nacionalnog mola", tvitovao je Bejer.\nBrojne ulice oko Kapitola već su zatvorene za saobraćaj, dok je središte Nacionalnog mola, koje se proteže od spomenika Abrahamu Linkolnu do zapadne strane Kapitola - i koje je bilo mesto nekih od najpoznatijih protesta u zemlji - zatvoreno za posetioce.\nPodižu se privremene barijere, dok je američka tajna služba, zadužena za planiranje bezbednosti za inauguraciju 20. januara, za tu priliku stvorila vlastitu "zelenu zonu" u Vašingtonu, upozoravajući da će svako vozilo koje pokuša da uđe biti pretraženo na eksploziv i oružje.\nPojačano obezbeđenje u oštroj je suprotnosti sa predsedničkom inauguracijom pre četiri godine, kada je u pomoć pozvano 8.000 vojnika Nacionalne garde.\n"Tužna sam zbog toga", rekla je gradonačelnica Vašingtona Mjuriel Bauzer novinarima tokom brifinga o bezbednosti u petak.\n"Posvećena sam tome da vratimo naš grad“, rekla je. "Ali takođe znam da imamo posebnu odgovornosti prema mirnoj tranziciji vlasti u našoj zemlji".\nZvaničnici zaduženi za bezbednosne mere kažu da je cilj osigurati da inauguraciju Bajdena ne obeleži isto nasilje koje je dovelo do pobune i opsade Kapitola ranije ovog meseca, tokom koje je petoro ljudi izgubilo život.\nInformacije sa mreža\nUpozoravaju, međutim, da je pretnja domaćih ekstremista nasiljem, stvarna.\n"Viđamo veliku količinu zabrinjavajućih informacija po mrežama", upozorio je u četvrtak uveče Kristofer Rej, direktor FBI-a, dok je na brifingu odlazećeg potpredsednika Majka Pensa davao informacije o pripremama.\n"Pratimo pozive na potencijalne oružane proteste i aktivnosti pre inauguracije", rekao je Rej. "Zabrinuti smo zbog potencijala za nasilje na višestrukim protestima i mitinzima planiranim ovde u (Vašingtonu).“\nNisu sigurni da li bi ekstremističke grupe, poput krajnje desničarskih "Bugalu bojsa" ili "Praud bojsa", mogle da naprave probleme.\n"Ne znam da li neko podigao ruku i rekao: 'Dolazimo, bićemo tamo', ali pripremamo se kao da jeste", rekao je novinarima Mat Miler, glavni agent u vašingtonskoj kancelariji Tajne službe.\nDrugo delovi Vašingtona spremaju se za moguće prelivanje nereda.\n"Uvideli smo da, jer imamo tako snažne bezbednosne mere... da postoji mogućnost da ljudi odu negde drugde, bilo da se vraćaju u svoje glavne gradove ili u druge delove grada", rekao je Miler. "Nisu nam sve karte položene na (zelenu) zonu. Sve su položene na čitavu našu agenciju“, rekao je Robert Konti, vršilac dužnosti šefa policije Vašingtona. "Zato što cela naša agencija ima odgovornost za ceo grad".\nMere bezbednosti takođe se primenjuju u susednoj državi Virdžinija, koja se složila da zatvori određeni broj puteva i mostova koji vode u Vašington.\nOstale države su takođe u pripravnosti. Kalifornija, Mičigen, Virdžnija, Viskonsin, Pensilvanija i Vašington su među američkim državama koje su aktivirale Nacionalnu gardu da bi pooštrile bezbednosne mere. Državna skupština u Teksasu zatvorena je do inauguracije.\n"Imamo ogroman kapacitet za razmenu informacija i da budemo u toku sa potencijalnim pretnjama“, rekao je Džered Mejpls, direktor Kancelarije za nacionalnu bezbednost i pripravnost u Nju Džerziju, za Glas Amerike.\n"Što se tiče potencijalne pretnje državnoj skupštini Nju Džerzija koju pratimo, bilo je puno onlajn rasprave“, rekao je, primetivši mnoštvo poruka na društvenim mrežama koje promovišu pobunu. "Trenutno nemamo određenu ili verodostojnu pretnju", rekao je Mejpls.\nIstraga nereda u Predstavničkom domu\nU međuvremenu, demokratski lideri četiri odbora u Predstavničkom domu saopštili su u subotu da su započeli istragu događaja 6. januara i da su pisali FBI-u i drugim obaveštajnim i bezbednosnim agencijama da bi utvrdili šta se znalo o pretnjama, da li su informacije prosleđene drugima i da li je bilo stranog uticaja.\n"Ovo je priča koja se i dalje razvija, o neverovatnoj hrabrosti nekih pripadnka policije Kapitola i drugih policajaca, o zapanjujućoj izdaji koju su počinili nasilni kriminalaci i o očiglednim propustima na visokom nivou - naročito kada je reč o obaveštajnim i bezbednosnim pripremama", navodi se u pismu koje su potpisali predsedavajući Odbora za obaveštajna pitanja Adam Šif, Odbora za unutrašnju bezbednost Beni Tomson, Odbora za nadzor vladinih službi Kerolin Maloni i odbora za pravosuđe Džerod Nedler.


STAZE NA SVETOILIJSKOM GROBLJU KOMPLETNO UREĐENE - Televizija K-1\nSTAZE NA SVETOILIJSKOM GROBLJU KOMPLETNO UREĐENE\n24 фебруара, 2022 24 фебруара, 2022 TV K-1\nU okviru investicije, vredne 8 miliona dinara, Javno-komunalno preduzeće „Komunalac“ saniralo je i adaptiralo staze kako na Svetoilijskom, tako i na Špitaljskom groblju. Direktor ovog preduzeća, Vladimir Sinadinović, obišao je danas kompletno uređene staze na leskovačkom groblju na Hisaru.\nU prethodnom periodu, „Komunalac“ je pristupio asfaltiranju staza na Špitaljskom groblju, da bi kasnije sa ovom investicijom nastavio i na Svetoilijskom, koja se polako privodi kraju, čime će biti zaokružen plan poboljšanja infrastrukture na ovim mestima.\nZa ovu investiciju iz budžeta grada Leskovca, izdvojeno je 8 miliona dinara.\nUkupna dužina saniranih staza na Svetoilijskom groblju iznosi 940 metara, s tim što je 550 metara asfaltirano, a 390 metara popločano behaton pločama, rekao je direktor Javno-komunalnog preduzeća „Komunalac“, Vladimir Sinadinović.\nU poslednje četiri godine, ovo je, inače, četvrta ovakva investicija i, kako ističe direktor Sinadinović, na ovome se neće stati.\n← DUEL ZDRAVLJA I DUNAVA U SUBOTU\nU LESKOVCU DANAS I SUTRA DVODNEVNI NACIONALNI SKUP SOCIJALNE ZAŠTITE →\nUSKORO REŠENJA O POREZIMA ZA PAUŠALCE\n20 јануара, 2022 20 јануара, 2022 TV K-1\nU LESKOVCU ZNATNO POBOLJŠAN POLOŽAJ OSOBA OBOLELIH OD MULTIPLE SKLEROZE


LG G2 smart telefon stigao u Vip mobile ponudu LG G2 smart telefon stigao u Vip mobile ponudu – Personal magazin\nJedan od najprestižnijih telefona današnjice LG G2 je, nakon predstavljanja u Njujorku, sada na raspolaganju u Vip ponudi. Ovaj vrhunski telefon svojim naprednim mogućnostima pruža istinski užitak pri korišćenju, i…\nJedan od najprestižnijih telefona današnjice LG G2 je, nakon predstavljanja u Njujorku, sada na raspolaganju u Vip ponudi. Ovaj vrhunski telefon svojim naprednim mogućnostima pruža istinski užitak pri korišćenju, i donosi novine u dizajnu i ergonomiji jednog smart telefona. Pozadinsko dugme (Rear Key) pruža korisnicima veću kontrolu pri korišćenju, jer se upravo tu kažiprst nalazi u prirodnom položaju. Na ovaj način, sprečava se i ispadanje telefona prilikom razgovora, koje je učestalo kod modela sličnih dimenzija.\nEkran od 5,2 inča je u Full HD rezoluciji, a izvanredna kamera od 13 megapiksela sa optičkim stabilizatorom slike pravi jasnije i oštrije fotografije čak i kada su napravljenje u pokretu ili pri lošim uslovima vidljivosti. Jedan od najjačih procesora na tržištu, Qualcomm® Snapdragon™ 800 pruža vrhunske performanse, zadivljujuću grafiku i izuzetan kapacitet baterije. Od brojnih naprednih funkcija tu je Answer me aplikacija koja automatski odgovara na poziv kada se telefon prisloni na uvo, kao i Quick Remote opcija uz pomoć koje se LG G2 smart telefon postaje univerzalni daljinski upravljač. Pored toga, ukoliko želite da se pohvalite svojim LG G2 telefonom i date prijateljima da ga „isprobaju“, Guest Mode funkcija vam omogućava da zaštite svoje podatke kroz odabir aplikacija koje se prikazuju u glavnom meniju.\nOvaj izuzetni telefon dostupan je u Vipu već od 1 dinar u tarifama Smart MAX, Standard MAX i BizPartner Zauvek 4000.\nLG G2 smart telefon stigao u Vip mobile ponudu was last modified: October 11th, 2013 by Redakcija\nLGLG G2smart telefonVipVIP mobile